9 päivänä heinäkuuta 2020 (1)\nEnnakkoratkaisupyyntö – Elintarviketurvallisuus – Uuselintarvikkeet ja elintarvikkeiden uudet ainesosat – Asetus (EY) N:o 258/97 – 1 artiklan 2 kohta – Elintarvikkeiden ainesosat, jotka ovat peräisin eläimistä – Ihmisravinnoksi tarkoitetut kokonaiset hyönteiset – Asetuksen aineellisen soveltamisalan tulkinta\n1. Ovatko hyönteiset uuselintarvikkeita? Ihmiskunnan historian valossa näin ei varmastikaan ole. Unionin oikeuden kannalta vastaus ei ole kuitenkaan yksiselitteinen. Voidaan ehkä olettaa, että 15.5.1997 saakka, joka on asetuksen (EY) N:o 258/97(2) nojalla asian kannalta merkityksellinen päivämäärä, ainakin tarkoituksellinen hyönteisten ”käyttö ihmisravintona [oli] Euroopan unionissa – – hyvin vähäistä”. Voidaanko kokonaiset jauhomadot, kulkusirkat ja sirkat kuitenkin sisällytää nyt tarkasteltavassa asiassa tiedustellun uuselintarvikkeiden määritelmän toisen osan soveltamisalaan eli voidaanko niiden katsoa olevan ”elintarvikkeiden ainesosia, jotka ovat peräisin eläimistä”?\n2. Mielestäni ei voida. Ranskan ja Italian hallitukset ovat kuitenkin nimenomaisesti kehottaneet unionin tuomioistuinta täyttämään aukon, jonka unionin lainsäätäjä niiden mielestä jätti vuonna 1997. Ei ole helppo ohittaa tarjousta, etenkään kun kehotus koskee nyt esillä olevassa asiassa kyseessä olevan kaltaisia kulinaarisia herkkuja. Nyt esillä olevassa asiassa tämä kehotus voidaan kuitenkin hylätä – ja on hylättävä – kohteliaasti palauttamalla mieleen rajat, jotka koskevat sitä, mitä voidaan vielä pitää ”tuomioistuimen tulkintana” johdettuun oikeuteen sisältyvästä selkeästä säännöksestä ja mitä sen jälkikäteen suoritettuna uudelleen kirjoittamisena.\n1. Asetus N:o 258/97\n3. Uuselintarvikkeista ja elintarvikkeiden uusista ainesosista annetun Euroopan parlamentin ja neuvoston asetuksen N:o 258/97 johdanto-osan ensimmäisessä perustelukappaleessa todetaan seuraavaa: ”– – uuselintarvikkeita ja elintarvikkeiden uusia ainesosia koskevan kansallisen lainsäädännön väliset erot saattavat olla esteenä elintarvikkeiden vapaalle liikkuvuudelle; nämä erot saattavat muodostua edellytyksiksi vilpilliselle kilpailulle ja siten suoranaisesti haitata sisämarkkinoiden toimintaa”.\n4. Asetuksen johdanto-osan toisessa perustelukappaleessa todetaan seuraavaa: ”kansanterveyden suojelemiseksi on tarpeen varmistaa, että uuselintarvikkeille ja elintarvikkeiden uusille ainesosille suoritetaan yhteisön menettelyjen mukainen yhtenäinen vaarattomuuden arviointi ennen niiden saattamista markkinoille Euroopan yhteisössä – –”.\n5. Asetuksen N:o 258/97 1 artiklassa, sellaisena kuin se oli alkuperäisessä muodossaan,(3) säädettiin seuraavaa:\n”1. Tällä asetuksella säädetään uuselintarvikkeiden tai elintarvikkeiden uusien ainesosien markkinoille saattamista koskevat säännökset.\n3. Tarvittaessa voidaan 13 artiklassa tarkoitettua menettelytapaa noudattaen päättää, kuuluuko elintarvikkeen tai elintarvikkeen ainesosan laji tämän artiklan 2 kohdan soveltamisalaan.”\n6. Asetuksen N:o 258/97 3 artiklan 1 kohdassa säädetään seuraavaa:\n– eivät saa harhauttaa kuluttajaa,\n– eivät saa siinä määrin erota niistä elintarvikkeista ja elintarvikkeiden ainesosista, jotka niillä on tarkoitus korvata, että niiden tavanomainen käyttö aiheuttaisi ravitsemuksellista haittaa kuluttajalle.”\n7. Saman asetuksen 12 artiklassa säädetään seuraavaa:\n”1. Jos jollakin jäsenvaltiolla uusien tietojen tai jo olemassa olevien tietojen uudelleen arvioinnin vuoksi on perusteltua aihetta katsoa, että tämän asetuksen mukaisen elintarvikkeen tai elintarvikkeen ainesosan käyttö aiheuttaa vaaraa ihmisten terveydelle tai ympäristölle, tämä jäsenvaltio voi väliaikaisesti rajoittaa kyseisen elintarvikkeen tai elintarvikkeen ainesosan kauppaa ja käyttöä tai keskeyttää sen kaupan ja käytön alueellaan. Sen on ilmoitettava tästä välittömästi muille jäsenvaltioille ja komissiolle sekä perusteltava päätöksensä.\n2. Komissio tutkii niin pian kuin mahdollista 1 kohdassa tarkoitetut perustelut pysyvässä elintarvikekomiteassa ja toteuttaa 13 artiklassa säädettyä menettelyä noudattaen aiheelliset toimenpiteet. Jäsenvaltio, joka on tehnyt 1 kohdassa tarkoitetun päätöksen, voi pitää päätöksen voimassa näiden toimenpiteiden voimaantuloon saakka.”\n2. Asetus 2015/2283\n8. Uuselintarvikkeista 25.11.2015 annetulla Euroopan parlamentin ja neuvoston asetuksella (EU) 2015/2283 on kumottu asetus N:o 258/97 1.1.2018 alkaen.\n9. Asetuksen 2015/2283 johdanto-osan kuudennen perustelukappaleen sanamuoto on seuraava:\n”Asetuksessa (EY) N:o 258/97 säädettyä uuselintarvikkeen määritelmää olisi selkeytettävä ja se olisi saatettava ajan tasalle viittaamalla Euroopan parlamentin ja neuvoston asetuksessa (EY) N:o 178/2002 säädettyyn elintarvikkeen yleiseen määritelmään.”\n10. Asetuksen N:o 2015/2283 johdanto-osan kahdeksannessa perustelukappaleessa todetaan seuraavaa:\n”Tämän asetuksen soveltamisalan olisi periaatteessa oltava sama kuin asetuksen (EY) N:o 258/97. Koska tiede ja tekniikka ovat kuitenkin kehittyneet vuodesta 1997, on aiheellista tarkastella uudelleen niiden elintarvikkeiden luokkia, joita pidetään uuselintarvikkeina, sekä selkeyttää niitä ja saattaa ne ajan tasalle. Näiden luokkien olisi katettava kokonaiset hyönteiset ja hyönteisten osat – –”.\n11. Asetuksen 2015/2283 2 artiklan 1 kohdan mukaan ”tätä asetusta sovelletaan uuselintarvikkeiden saattamiseen unionin markkinoille”.\n12. Asetuksen 2015/2283 3 artiklan 2 kohdassa esitettyihin määritelmiin kuuluu sen a alakohdassa esitetty määritelmä, jonka mukaan ”uuselintarvikkeella” tarkoitetaan\n”mitä tahansa elintarviketta, jota ei käytetty unionissa merkittävässä määrin ihmisravinnoksi ennen 15 päivää toukokuuta 1997 riippumatta siitä, milloin jäsenvaltiot ovat liittyneet unioniin, ja joka kuuluu vähintään yhteen seuraavista luokista:\n13. Asetuksen 2015/2283 35 artiklan, jonka otsikko on ”Siirtymätoimenpiteet”, 2 kohdassa säädetään seuraavaa:\n”Asetuksen (EY) N:o 258/97 soveltamisalaan kuulumattomia elintarvikkeita, jotka on viimeistään 1 päivänä tammikuuta 2018 saatettu laillisesti markkinoille ja jotka kuuluvat tämän asetuksen soveltamisalaan, voidaan edelleen saattaa markkinoille, kunnes on tehty päätös tämän asetuksen 10–12 tai 14–19 artiklan mukaisesti uuselintarvikkeen hyväksymistä koskevan hakemuksen tai kolmannesta maasta tulevaa perinteistä elintarviketta koskevan ilmoituksen perusteella edellyttäen, että kyseinen hakemus tai ilmoitus on toimitettu tämän asetuksen 13 tai 20 artiklan mukaisesti hyväksytyissä täytäntöönpanosäännöissä vahvistettuun päivään mennessä mutta kuitenkin viimeistään 2 päivänä tammikuuta 2020.”\nIII Tosiseikat, kansallinen menettely ja ennakkoratkaisukysymykset\n14. Entoma (jäljempänä valittaja) on yritys, joka myy kokonaisista jauhomadoista, kulkusirkoista ja sirkoista koostuvia ihmisravinnoksi tarkoitettuja tuotteita.\n15. Préfet de police de Paris (Pariisin poliisikomentaja, Ranska) keskeytti 27.1.2016 antamallaan määräyksellä kyseisten tuotteiden markkinoille saattamisen ja määräsi ne poistettavaksi markkinoilta, kunnes tuotteille on saatu markkinoille saattamista koskeva lupa sellaisen arvioinnin perusteella, jonka tarkoituksena on sen osoittaminen, etteivät tuotteet ole vaarallisia kuluttajille.\n16. Valittaja nosti tästä määräyksestä kumoamiskanteen tribunal administratif de Paris’ssa (Pariisin hallintotuomioistuin, Ranska). Kyseinen tuomioistuin hylkäsi kanteen 9.11.2017 antamallaan tuomiolla. Cour administrative d’appel de Paris (Pariisin ylempi hallintotuomioistuin, Ranska) hylkäsi kantajan valituksen 22.3.2018.\n17. Valittaja väitti ennakkoratkaisua pyytäneessä tuomioistuimessa Conseil d’État’ssa (ylin hallintotuomioistuin, Ranska), johon tehtiin oikeuskysymyksiin rajoittuva muutoksenhaku, muun muassa, että toisen asteen tuomioistuin oli tehnyt oikeudellisen virheen katsoessaan, että sen tuotteiden markkinoille saattamiseen sovelletaan asetusta N:o 258/97. Kokonaiset sellaisenaan käytettävät hyönteiset on kuitenkin jätetty asetuksen soveltamisalan ulkopuolelle. Kokonaisiin hyönteisiin sovelletaan asetuksen 2015/2283 35 artiklan 2 kohdassa säädettyjä siirtymätoimenpiteitä. Ministry for Economy and Finance (talous- ja valtiovarainministeriö) puolestaan väitti, että asetusta N:o 258/97, jolla pyrittiin kansanterveyden suojelua koskevaan tavoitteeseen, sovellettiin myös kokonaisiin hyönteisiin, koska kokonaisten hyönteisten syömiseen liittyy yhtä paljon vaaroja kuin elintarvikkeiden eläinperäisten ainesosienkin syömiseen.\n18. Näiden tosiseikkojen ja oikeudellisen asiayhteyden perusteella Conseil d’État päätti lykätä asian käsittelyä ja esittää unionin tuomioistuimelle seuraavan ennakkoratkaisukysymyksen:\n”Onko 27.1.1997 annetun asetuksen [(EY) N:o 258/97] 1 artiklan 2 kohdan e alakohtaa tulkittava siten, että sen soveltamisalaan kuuluvat sellaisista kokonaisista eläimistä koostuvat elintarvikkeet, jotka on tarkoitettu syötäviksi sellaisinaan, vai siten, että kyseistä alakohtaa sovelletaan ainoastaan sellaisiin elintarvikkeiden ainesosiin, jotka ovat peräisin hyönteisistä?”\n19. Kirjallisia huomautuksia esittivät valittaja, Ranskan ja Italian hallitukset sekä Euroopan komissio.\n20. Tämän ratkaisuehdotuksen rakenne on seuraavanlainen: Vaikka ei ole epäilystäkään siitä, että nyt voimassa oleva uusi asetus 2015/2283 (A) koskee kokonaisia eläimiä, myös hyönteisiä, näin ei ollut asetuksen N:o 258/97 (B) osalta. Lisäksi johdetun oikeuden säädöksen soveltamisalan teleologisella laajentamisella vastoin sen selvää sanamuotoa, sellaisena kuin Ranskan ja Italian hallitukset ovat sen pääsääntöisesti esittäneet, ei mielestäni ole juuri mitään tekemistä voimassa olevan tekstin tulkinnan kanssa, vaan tällöin itse asiassa säädös kirjoitetaan uudestaan (C).\nA Asetuksen 2015/2283 3 artiklan 2 kohdan a alakohdan v alakohta\n21. Tavallisesta poiketen aloitan lainsäädännöstä, jota nyt käsiteltävässä asiassa ei sovelleta: asetuksesta 2015/2283, joka tuli sen 36 artiklan mukaisesti voimaan 1.1.2018, ja siihen sisältyvästä uuselintarvikkeiden määritelmästä.\n22. Asetuksen 2015/2283 3 artiklan 2 kohdan a alakohdassa olevassa uudessa uuselintarvikkeen määritelmässä asetetaan kaksi kumulatiivista edellytystä: i) mikä tahansa elintarvike, jota ei käytetty unionissa merkittävässä määrin ihmisravinnoksi ennen 15.5.1997 ja ii) joka kuuluu vähintään yhteen 3 artiklan 2 kohdan a alakohdassa luetelluista kymmenestä luokasta.\n23. Tämän luettelon v kohdalla on merkitystä nyt käsiteltävän asian kannalta. Tähän luokkaan kuuluvat ”elintarvikkeet, jotka koostuvat, ovat peräisin tai on valmistettu eläimistä tai niiden osista, lukuun ottamatta eläimiä, jotka on saatu perinteisillä jalostusmenetelmillä, joita on käytetty elintarviketuotannossa unionissa ennen 15 päivää toukokuuta 1997, jos näistä eläimistä koostuvilla, peräisin olevilla tai valmistetuilla elintarvikkeilla on turvallinen käyttöhistoria elintarvikkeena unionissa”.(4)\n24. Hyönteiset eivät ehkä ole ilmeinen valinta ihmisravinnoksi. Kyse on kuitenkin (selkärangattomista) eläimistä. Kokonaiset jauhomadot, kulkusirkat ja sirkat ovat siten selvästi elintarvikkeita, jotka koostuvat tai on valmistettu eläimistä. Jos sivuutetaan tahatonta kulutusta koskevat vitsit, hyönteisiä ei tosin merkittävässä määrin käytetty unionissa ihmisravinnoksi ennen 15.5.1997. Lisäksi johdanto-osan kahdeksannessa perustelukappaleessa todetaan nimenomaisesti, että ”niiden elintarvikkeiden – – [luokkien], joita pidetään uuselintarvikkeina, olisi katettava kokonaiset hyönteiset ja hyönteisten osat”.\n25. Ihmisravinnoksi tarkoitetut kokonaiset hyönteiset on sisällytetty asetuksen 2015/2283 mukaiseen uuteen järjestelmään. Syy siihen, miksi tämä järjestelmä, jota ei sovellettu esillä olevassa asiassa, mainitaan ensiksi, on kaksiosainen.\n26. Ranskan ja Italian hallitukset väittävät ensinnäkin, että uusi järjestelmä ja uudet määritelmät ainoastaan selventävät sitä, miten asia oli jo asetuksen N:o 258/97 yhteydessä. Näiden kahden sanamuodon välinen vertailu on näin ollen tarpeen.\n27. Toiseksi näiden kahden asetuksen asiallisten soveltamisalojen välinen on relevantti ajallisista näkökohdista riippumatta. Asetuksen 2015/2283 35 artiklan 2 kohdasta seuraa, että uuden asetuksen aineelliseen soveltamisalaan kuuluvat tuotteet, jotka eivät kuuluneet aikaisemman asetuksen soveltamisalaan ja jotka olivat markkinoilla laillisesti ennen 1.1.2018, saattoivat pysyä markkinoilla 2.1.2020 asti, jollei jokin muu tässä säännöksessä tarkoitettu tilanne toteutuisi. Jos siis näytettäisiin toteen, että aikaisempi asetus ei aineellisesti koskenut kyseisiä tuotteita, mutta ne oli kuitenkin tuolloin laillisesti saatettu markkinoille, tästä seuraisi, että niiden myynti voisi väliaikaisesti jatkua 2.1.2020 saakka.\nB Asetuksen N:o 258/97 1 artiklan 2 kohdan e alakohta\n28. Ennakkoratkaisua pyytänyt tuomioistuin pohtii, kuuluivatko kokonaiset eläimet ja erityisesti ihmisravinnoksi tarkoitetut kokonaiset hyönteiset jo asetuksen N:o 258/97 aineelliseen soveltamisalaan, sen määrittämiseksi, vaadittiinko pääasian tosiseikkojen tapahtuma-aikaan, jolloin asetus N:o 258/97 oli vielä voimassa, kyseessä olevien tuotteiden markkinoille saattamiseksi asetuksen N:o 258/97 mukainen lupa.\n29. Komission ja valittajan mukaan kyseisen säännöksen sanamuodosta seuraa, että asetuksen N:o 258/97 1 artiklan 2 kohta ei kattanut kokonaisista eläimistä koostuvia elintarvikkeita. Näin ollen kokonaiset hyönteiset eivät kuuluneet elintarvikkeiden eläinperäisten ainesosien luokkaan (asetuksen 1 artiklan 2 kohdan e alakohta) eivätkä mihinkään muuhunkaan 1 artiklan 2 kohdassa mainittuun ryhmään. Ranskan ja Italian hallitukset kiistävät tämän päätelmän nojautuen asetuksen N:o 258/97 1 artiklan 2 kohdan yleiseen rakenteeseen ja tarkoitukseen.\n30. Asetuksen N:o 258/97 1 artiklan 2 kohtaan sisältyi kaksi kumulatiivista edellytystä, joiden on täytyttävä, jotta elintarvikkeita tai elintarvikkeiden ainesosia voidaan pitää uusina ja jotta niihin sovelletaan tätä sääntelyjärjestelmää. Ensimmäinen, ajallinen edellytys on seuraava: asetusta N:o 258/97 sovellettiin sellaisten elintarvikkeiden ja elintarvikkeiden ainesosien, joiden käyttö ihmisravintona oli ollut yhteisössä hyvin vähäistä aikaisemmin (eli ennen vuotta 1997), saattamiseen markkinoille yhteisössä. Toinen edellytys oli aineellinen: elintarvikkeiden ja elintarvikkeiden ainesosien oli kuuluttava johonkin 1 artiklan 2 kohdassa lueteltuun luokkaan.\n31. Ennakkoratkaisua pyytänyt tuomioistuin ei ole kyseenalaistanut ensimmäistä, ajallista edellytystä. Vaikka näyttökysymykset, jotka liittyvät siihen, kuka osoittaa – ja kuinka –, onko kyseessä hyvin vähäinen käyttö yhteisössä, johon kuuluu koko unioni eikä ainoastaan jäsenvaltio tai sen osa, olisivat epäilemättä kiinnostavia, tämä ennakkoratkaisuasia ei koske niitä.\n32. Kun tarkastellaan ensiksi aineellista edellytystä, miten on ymmärrettävä elintarvikkeiden ainesosat, jotka ovat peräisin eläimistä?\n33. Asetuksessa ei määritellä ilmauksia ainesosat tai olla peräisin. Kuten vakiintuneesta oikeuskäytännöstä käy ilmi, niiden termien merkitys ja ulottuvuus, joita ei ole määritelty unionin oikeudessa, on määriteltävä sen tavanomaisen merkityksen mukaan, joka niillä on yleiskielessä, ottaen samalla huomioon se asiayhteys, jossa niitä käytetään, ja sen säännöstön tavoitteet, johon ne kuuluvat.(5)\n34. Oxford English Dictionaryn määritelmän mukaan englannin sanalla ingredients [asetuksen suomenkielisessä versiossa ainesosat] tarkoitetaan mitä tahansa elintarvikkeita tai aineita, jotka yhdistetään toisiinsa tietyn ruokalajin valmistusta varten, ja englannin sanalla isolate [asetuksen suomenkielisessä versiossa olla peräisin] viitataan jonkin yksilöimiseen ja käsittelemiseen erikseen tai kemian tai biologian alalla jonkin aikaansaamiseen tai (esim. yhdiste) uuttamiseen. Lisäksi komissio huomautti, että ainesosan käsitteellä tarkoitetaan eräässä toisessa unionin toimessa esitetyn määritelmän mukaan ”elintarvikkeen tuotannossa tai valmistuksessa käytettyä ainetta tai tuotetta, aromit, elintarvikelisäaineet ja elintarvike-entsyymit sekä koostetun ainesosan osat mukaan lukien, joka on mukana valmiissa tuotteessa sellaisenaan tai jossakin muussa muodossa”.(6)\n35. Näin ollen elintarvikkeen ainesosa on – kuten voidaan todeta millä tahansa käytetyllä virallisella kielellä(7) – osa osista muodostuvaa lopputuotetta. Kyse ei ole yleensä sellaisenaan kulutettavasta tuotteesta vaan muun elintarvikkeen tai tietyn ruokalajin luomiseksi lisättävästä tuotteesta. Myönnän tosin, että tiettyjen ainesosien osalta tämä ajattelutapa voi olla hieman epäselvä. Monia ainesosia (esim. hunaja tai sokeri) voidaan nauttia sellaisenaan.\n36. Näin ei kuitenkin ole kokonaisten eläinten osalta. Tässä mielessä on epätodennäköistä, että kokonaiset eläimet voisivat olla ainesosia. Ainakin lihaa syöville ihmisille ne ovat elintarvikkeita eivätkä elintarvikkeiden ainesosia. Koska asetuksen N:o 258/97 1 artiklan 2 kohdan e alakohdassa erotettiin selvästi toisistaan elintarvikkeet ja elintarvikkeiden ainesosat ja koska se kattoi eläinten osalta vain viimeksi mainitut, on pääteltävä, etteivät eläimet, jotka syödään sellaisenaan joko kokonaisina tai osina, voineet olla asetuksessa N:o 258/97 tarkoitettuja elintarvikkeen ”ainesosia”.\n37. Seuraavaksi on käytetty ilmausta eläimistä peräisin olevat.(8) Toisin kuin esimerkiksi termi koostuva tai valmistettu(9) ilmaisu olla peräisin viittaa joko kokonaisesta eläimestä tai eläimen osasta tapahtuvan erottamisen prosessiin, mikä edelleen rajoittaa kyseisen asetuksen soveltamisalaa eläinten osalta. Ilmaisu olla peräisin voidaan lukea kahdella tavalla: ensinnäkin kemiallisena, biologisena tai mekaanisena prosessina, jossa esanssit, substraatit, jauheet, toisin sanoen kaikentyyppiset eläimistä saatavat ainesosat, otetaan erilleen. Tämä olisi varmastikin luonnollisin tulkinta. Toisaalta ilmaisua olla peräisin voidaan oletettavasti tulkita myös siten, että sillä viitataan ainoastaan tietyn ainesosan mekaaniseen erottamiseen eläimen ruhosta. Viimeksi mainitussa merkityksessä ilmaisu olla peräisin voisi ehkä viitata myös eläimestä poistettuun ja siten tosiasiallisesti eläimen tai elimen erilliseen osaan.\n38. Mikään käsitteen olla peräisin mahdollinen tulkinta ei kuitenkaan viittaa kokonaiseen eläimeen, paitsi jos luodaan tautologia tausta-ajatuksella, että kokonaiset eläimet ”ovat peräisin” kokonaisista eläimistä.(10)\n39. Kun asetuksen N:o 258/97 1 artiklan 2 kohdan e alakohdassa olevassa määritelmässä tarkoitetut yksittäiset ainesosat yhdistetään yhdeksi ruokalajiksi, elintarvikkeiden eläinperäisillä ainesosilla viitataan niiden tavanomaista merkitystä käyttäen muihin elintarvikkeisiin lisättäviin eläimistä peräisin oleviin ainesosiin. Eri tavalla ilmaistuna: i) sellaisenaan syötäviä kokonaisia eläimiä ei siten ollut sisällytetty; ii) sellaisenaan syötäviä eläinten osia ei ollut sisällytetty; iii) kokonaisia eläimiä, jotka käytetään ainesosana ruokalajin valmistuksessa, sikäli kuin se on mahdollista, ei ollut sisällytetty; iv) ainoastaan ainesosina käytettävät tietyt eläinten osat voitiin sisällyttää niihin.\n40. Entä jos – siirtyäksemme abstraktista konkreettisempaan esimerkkiin – tarkasteltavaksi otetaan sammakonreisien kulutus? Käsitettä ”elintarvikkeiden ainesosat, jotka ovat peräisin eläimistä”(11) koskevan tulkintani perusteella sammakonreisien käyttö ihmisravintona ei kuulu asetuksen N:o 258/97 1 artiklan 2 kohdan e alakohdan soveltamisalaan. Sammakonreidet ovat sellaisenaan syötäviä eläinten osia, eivät eläimistä peräisin olevia ainesosia. Sitä vastoin asetus voisi todellakin kattaa mahdollisen sammakonreisijauheen tai sammakkojauhon, jos sellaisia sammakoista peräisin olevia ainesosia olisi olemassa.\n41. Sama varmaankin koskee kaikkia hyönteisten osia. Sama koskee sitäkin suuremmalla syyllä kokonaisia hyönteisiä. Asetusta N:o 258/97 olisi tosin mahdollisesti voitu soveltaa hyönteisistä peräisin oleviin ainesosiin, jos niitä olisi koskaan käytetty ainesosina muissa tuotteissa.(12) Asetusta ei sen sanamuodon nojalla kuitenkaan selvästikään sovellettu sellaisenaan syötäviin kokonaisiin hyönteisiin, kuten sitä ei ollut tarkoitettu sovellettavaksi mihinkään muihinkaan kokonaisiin eläimiin.\n42. On syytä tuoda esiin kaksi seikkaa, jotka koskevat lainsäädännöllistä asiayhteyttä: asetuksen N:o 258/97 sisäinen järjestelmä ja logiikka (1) sekä – siltä osin kuin se on tarkistettavissa – historiallinen asiayhteys ja lainsäätäjän tarkoitus (2). Näiden kahden kohdan perusteella voidaan vastata Ranskan ja Italian hallitusten esittämiin rakenteellisiin väitteisiin, jotka koskevat yhteisön lainsäätäjän tuolloin tekemien sääntelyvalintojen sisäistä logiikkaa ja johdonmukaisuutta. (3)\n1) Sisäinen logiikka: rakenteelliset mikromuutokset\n43. Vilkaisu asetuksen 1 artiklan 2 kohdan muihin erityisiin luokkiin, joiden on tarkoitus muodostaa uuselintarvikkeen määritelmän aineellinen osatekijä, kertoo paljon. Alkuperäisillä kuudella luokalla(13) oli varsin selvä yhteinen nimittäjä: elintarvikkeita tai elintarvikkeiden ainesosia joko muutettiin geneettisesti (a ja b kohta) tai molekyylitasolla (c) taikka mikro(biologisella) tasolla (d) tai luotiin käyttämällä uutta tuotantoprosessia, jota ei ollut toistaiseksi käytetty, mikä aiheutti merkittäviä muutoksia elintarvikkeiden koostumukseen tai rakenteeseen (f). Loppujen lopuksi ja yksinkertaistaen organismien, jotka oli tarkoitettu viime kädessä ihmisravinnoksi, mikromuutosten oletettiin kuuluvan tämän välineen soveltamisalaan.\n44. Tällainen sisäinen asiayhteys ja logiikka ainoastaan vahvistavat sen, että asetuksen N:o 258/97 1 artiklan 2 kohdan e alakohdan sanamuodon mukainen tulkinta on oikea: jos asetuksen 1 artiklan 2 kohdan logiikan tarkoituksena on kattaa mikromuutokset, olisi melko yllättävää, jos tällaisessa luettelossa olevaa luokkaa voitaisiin yhtäkkiä soveltaa kokonaisiin eläimiin ilman mitään niihin kohdistunutta mikrotason muutosta. Näin ollen 1 artiklan 2 kohdan yleisrakenne selittää melko hyvin sen, mitä unionin lainsäätäjä on voinut tarkoittaa e alakohdalla, nimittäin sitä, mitä siinä on ilmaistu: elintarvikkeiden ainesosat, jotka ovat peräisin (mikrobiologisten muutosten aikaansaaminen ensisijaisesti biologisesti tai kemiallisesti tai millä tahansa muulla tavalla) elämistä.\n2) Historiallinen asiayhteys ja lainsäätäjän tarkoitus\n45. Historiallisen asiayhteyden ja lainsäätäjän tarkoituksen osalta komissio väittää, että on epävarmaa, tahtoiko unionin lainsäätäjä kohdistaa sääntelynsä erityisesti hyönteisiin. On vieläkin epävarmempaa, oliko se tietoinen tällaisten tuotteiden kulutukseen mahdollisesti liittyvistä riskeistä. On todennäköistä, että unionin lainsäätäjä päätti säännellä ainoastaan sellaisia tuotteita, jotka se oli ennakoinut saatettavan markkinoille vuonna 1997.\n46. Asetuksen N:o 258/97 1 artiklan 2 kohdan valmistelutöistä käy ilmi, että komissio ehdotti alun perin melko kokonaisvaltaista lähestymistapaa. Komissio ehdotti alkuperäisessä asetusehdotuksessaan vuonna 1992, että siihen sisällytettäisiin tuotteet, ”jotka on valmistettu tai jotka koostuvat sellaisista organismeista tai niiden osista tai jotka sisältävät sellaisia organismeja tai niiden osia, joita ei ole aiemmin käytetty elintarvikkeissa”.(14) Tämä todella laaja määritelmä poistettiin komission muutetusta ehdotuksesta parlamentin ensimmäisen käsittelyn jälkeen.\n47. Näin ollen mahdollisen uuden tarkoituksen vahvistamisen osalta on todettava, että kyseessä on lähinnä alkuperäisen laaja-alaisen määritelmän huomattava supistaminen. Unionin lainsäätäjän tarkoituksena ei ole ollut sisällyttää siihen kattavasti eläinperäisiä uuselintarvikkeita lukuun ottamatta rajoitettua alaryhmää, josta säädetään 1 artiklan 2 kohdan e alakohdassa: ”elintarvikkeiden ainesosat, jotka ovat peräisin eläimistä”. Tämä on tavallaan ymmärrettävää, koska näyttää siltä, että vuonna 1997 saatavilla olleita eläinperäisiä elintarvikkeita oli jo kauan käytetty elintarvikkeina. Siltä osin kuin on kyse kokonaisista eläimistä, tämäntyyppisiä uuselintarvikkeita ei kuitenkaan ollut Euroopassa; perinteiset elintarvikkeet kuuluivat jo unionin muiden säädösten soveltamisalaan.(15)\n48. Lopuksi todettakoon, että siltä osin kuin on kyse hyönteisistä elintarvikkeina, on ilmeistä, ettei unionin lainsäätäjällä ole ollut mitään erityistä tarkoitusta niiden osalta. Miksi olisikaan ollut, ottaen huomioon, etteivät kokonaiset hyönteiset tai niiden osat tuolloin kuuluneet eurooppalaisten ruokavalioon.\n3) Lainsäädännöllisten valintojen tulkinta vs. niiden perusteleminen\n49. Edellä esitetyistä selvästä sanamuodosta ja rakenteellisista perusteluista huolimatta Ranskan ja Italian hallitukset puoltavat asetuksen N:o 258/97 yleiseen rakenteeseen ja tarkoitukseen vedoten väitettä, jonka mukaan kokonaiset hyönteiset oli sisällytetty kyseiseen asetukseen. Näiden hallitusten esittämät väitteet, jotka liittyvät asetuksen N:o 258/97 rakenteeseen, ovat pääosin kahdenlaisia.\n50. Yhtäältä asetuksen N:o 258/97 1 artiklan 2 kohdan e alakohdassa tehtiin selvä ero sen mukaan, ovatko elintarvikkeet ja elintarvikkeiden ainesosat peräisin kasveista vai eläimistä. Kasveista saatuja elintarvikkeita on käsitelty kattavasti asetuksessa N:o 258/97, joka kattaa ”elintarvikkeet tai elintarvikkeiden ainesosat, jotka koostuvat tai ovat peräisin kasveista”. Siten 1 artiklan 2 kohdan e alakohtaan oli hyvinkin sisällytetty i) kasveista koostuvat elintarvikkeet, ii) kasveista peräisin olevat elintarvikkeet, iii) kasveista koostuvat elintarvikkeiden ainesosat ja iv) kasveista peräisin olevat elintarvikkeiden ainesosat.(16) Sitä vastoin eläimistä peräisin olevien elintarvikkeiden osalta 1 artiklan 2 kohdan e alakohta kattoi vain yhden alaryhmän eli elintarvikkeiden ainesosat, jotka ovat peräisin eläimistä. Ranskan hallitus väittää tältä osin, että vaikka yhtäältä eläinten ja toisaalta kasvien osalta käytetyt ilmaisut ovat todellakin sanamuodoltaan erilaisia, niitä on tulkittava samalla tavalla.\n51. Toisaalta kyse on eläinluokan sisäisestä logiikasta, joka herättää kysymyksen siitä, miksi ainoastaan eläimistä peräisin olevat ainesosat olisi katettava eikä kokonaisia eläimiä. Ranskan hallitus väittää tältä osin, että olisi epäloogista tehdä ero elintarvikkeiden ja elintarvikkeiden ainesosien välillä, koska kuluttajan näkökulmasta ne kaikki ovat lopulta syötäviksi tarkoitettuja. Olisi myös järjetöntä soveltaa uuselintarvikkeita koskevia sääntöjä elintarvikkeiden ainesosiin, jotka sisältävät hyönteisten osia, mutta sulkea pois kokonaiset hyönteiset, kuten myös Italian hallitus väittää.\n52. Ranskan hallitus katsoo lisäksi, että jos kokonaiset hyönteiset ja niiden osat jätettäisiin asetuksen N:o 258/97 soveltamisalan ulkopuolelle, loukattaisiin hyönteisiä sisältäviä elintarvikkeita myyvien yritysten ja ihmisravinnoksi tarkoitettuja kokonaisia hyönteisiä myyvien yritysten välisen syrjinnän kiellon periaatetta. Koska molemmat ovat toisiinsa rinnastettavassa tilanteessa, molempiin on sovellettava samaa lainsäädäntöä.\n53. Mielestäni väitteet, jotka Ranskan hallitus on esittänyt kohdassa ”yleinen järjestelmä”, kuuluvat sellaisten ”miksipä ei myös” ‑perusteiden luokkaan, joihin lainsäädännön tulkintaa koskevassa asiassa voidaan vastata yksinkertaisesti ”koska siinä ei sanota niin”. Tällaisilla väitteillä kyseenalaistetaan unionin lainsäätäjän valinnat ja sen vahvistamat luokat ja annetaan ymmärtää, että ehkä jotakin muutakin olisi pitänyt sisällyttää niihin. Ne ovat esimakua siitä, mihin Ranskan hallitus lähinnä pyrkii pääasiallisella väitteellään, jonka se on esittänyt asetuksen N:o 258/97 tavoitteen ja päämäärän osalta: koska toimenpiteen tarkoituksena on kansanterveyden suojeleminen ja koska kyseinen hallitus katsoo, että myös kokonaiset hyönteiset voivat aiheuttaa ongelmia kansanterveyden kannalta, myös ne on sisällytettävä – riippumatta siitä, mitä säädöksessä todetaan.\n54. Käsittelen näitä väitteitä seuraavassa jaksossa, joka koskee asetuksen N:o 258/97 tarkoitusta ja sitä, miten se voi vaikuttaa sen käsitteiden tulkintaan. Katson kuitenkin, että rakenteellinen vastaus näihin kysymyksiin on joka tapauksessa annettu tämän jakson a ja b kohdassa siltä osin kuin tällainen vastaus on tosiasiallisesti annettava johdetun oikeuden selkeää säännöstä tulkitsemalla (kun vastattava kysymys koskee tavallisesti sitä, mitä lainsäädäntötoimella tarkoitetaan), toisin kuin jos kyseessä on sen pätevyyden riitauttaminen (kun lainsäätäjältä voidaan tosiasiallisesti kysyä, minkä perusteella se on valinnut joidenkin muiden luokkien sisällyttämisen – tai sisällyttämättä jättämisen –, minkä vuoksi sen on selitettävä ja perusteltava taustalla oleva lainsäädännön logiikka).\n55. Vaikuttaa siltä, että asetus N:o 258/97 koskee ainesosia, jotka ovat peräisin eläimistä, eikä kokonaisia eläimiä, sillä kyseisen asetuksen yleinen tarkoitus liittyi elintarvikkeiden mikro- eikä makrotason muutoksiin. Vaikuttaa siltä, että asetus kattaa laajemmin (kokonaiset) kasvit, toisin kuin (kokonaiset) eläimet, koska – vaikka kasveja oli muunnettu jo vuosikymmeniä(17) – eurooppalaiset eivät olleet asetuksen antamisen ajankohtana vielä alkaneet muuttaa eläimiä koskevia kulutustottumuksiaan. Kokonaisia eläimiä ei näin ollen ollut oletettavasti tarpeen sisällyttää, lukuun ottamatta niitä eläimiä, jotka jo kuuluivat 1 artiklan 2 kohdan soveltamisalaan.\nC Asetuksen N:o 258/97 sanamuodon ”uudelleentulkinta” sen tarkoitusten / yhden sen tarkoituksista valossa?\n56. Ranskan hallituksen pääasiallinen väite, jota tukevat viittaukset useisiin sen kansallisten virastojen toimittamiin tutkimuksiin ja raportteihin, liittyy asetuksen N:o 258/97 suojelutavoitteeseen. Ranskan hallitus esittää, että asetuksella N:o 258/97 pyritään suojelemaan kansanterveyttä. Tämän tavoitteen mukaisesti asetus N:o 258/97 kattaa elintarvikkeiden eläinperäiset ainesosat. Näin ollen se kattaa myös hyönteisistä peräisin olevat ainesosat. Jos unionin lainsäätäjä on siten myöntänyt, että hyönteisten osat voivat aiheuttaa vaaraa terveydelle ja että kyseisen asetuksen pitäisi näin ollen kattaa ne, kyseistä asetusta pitäisi sitä suuremmalla syyllä soveltaa myös kokonaisiin hyönteisiin, koska niihin liittyy sama tai jopa suurempi riski.\n57. Valittajan mukaan aikaisemmalla asetuksella tavoiteltu kansanterveyden suojelun tavoite ei vaikuta siihen, että kokonaisia hyönteisiä ei ole sisällytetty sen aineelliseen soveltamisalaan. Asetuksen sanamuoto on riittävän selkeä. Näin ollen ei ole syytä turvautua asetuksen N:o 258/97 teleologiseen tulkintaan.\n58. Komission mukaan kokonaisten hyönteisten poissulkeminen oli asetuksen N:o 258/97 toisen tavoitteen eli sisämarkkinoiden toteuttamisen edistämisen mukaista. Vaikka unionin lainsäätäjä voi vedota SEUT 114 artiklaan sellaisten tulevien kaupan esteiden estämiseksi, jotka johtuvat kansallisten lainsäädäntöjen välisistä eroista, tällaisten esteiden syntymisen on oltava todennäköistä ja kyseisellä toimenpiteellä on pyrittävä estämään ne.\n59. Se, mitä Ranskan hallitus ehdottaa Italian hallituksen tukemana, merkitsee asetuksen N:o 258/97 soveltamisalan teleologista laajentamista. Asetuksen pitäisi koskea jotakin sellaista, mitä se ei alun perin koskenut, koska tämä seikka aiheuttaa samantyyppistä vaaraa.\n60. Tuomioistuinten käytettävissä oleviin keinoihin kuuluu todellakin teleologiseksi supistamiseksi kutsuttu tulkintatekniikka: jokin, mikä kyseessä olevassa lainsäädännössä käytettyjen käsitteiden tavanomaisen tulkinnan mukaan olisi ensi näkemältä sisällytettävä soveltamisalaan, suljetaan lopuksi pois tuomioistuimessa, koska – kun otetaan huomioon lainsäädännön tarkoitus ja päämäärä – sen ei olisi alun alkaenkaan kuulunut tulla sisällytetyksi siihen. Se on kuulunut soveltamisalaan yksinkertaisesti sen vuoksi, että lainsäätäjät käyttävät yleensä laajoja ja avoimia käsitteitä. On siten mahdollista, että käsitteiden soveltaminen ilman teleologista supistamista olisi liian laajaa.\n61. Sitä, että otetaan lainsäädäntötoimen ilmoitettu tarkoitus tai – kuten komissio aivan oikein toteaa – vain yksi tarkoituksista ja sen perusteella aletaan, kun säädöksessä ei ole tästä säädetty tai jopa kyseisen säädöksen selvän sanamuodon vastaisesti, suunnitella sellaisia uusia luokkia, joista kyseisessä lainsäädännössä ei ole aikaisemmin säädetty, voidaan itse asiassa kutsua lainsäädäntötoimen ”aineellisen soveltamisalan teleologiseksi laajentamiseksi”. Tämän eufemismin lisäksi se tunnetaan kuitenkin yleisemmin myös toisella nimellä: lainsäädännön antaminen.\n62. Olisi jokseenkin tekopyhää moittia Ranskan hallitusta siitä, ettei se ole huomautuksissaan ottanut huomioon tätä rajaa. Voidaan kohtuudella todeta, että unionin tuomioistuimen toiminta siltä osin kuin on kyse tämän rajan huomioon ottamisesta lainkäyttötoiminnassa ei ole ollut moitteetonta. Käsittelen jäljempänä väitettä, jonka mukaan asetuksessa N:o 2015/2283 ainoastaan selvennetään sitä, mikä on aina sisältynyt asetukseen N:o 258/97 (1), minkä jälkeen pyrin jälleen vakuuttamaan unionin tuomioistuimen siitä, ettei sen pitäisi tehdä tällaisia tulkinnallisia mukautuksia jälkikäteen tai – tarkemmin sanottuna – muotoilla uudelleen muutoin selvää johdetun oikeuden säännöstä (2).\n1. Asetus 2015/2283: muutos vai kodifiointi?\n63. Ranskan hallitus ehdottaa, että asetusta N:o 258/97 tulkittaisiin asetuksen N:o 2015/2283 valossa ensin mainitun soveltamisalan määrittelemiseksi. Se katsoo, että asetuksen N:o 2015/2283 soveltamisalaa ei ollut tarkoitettu laajemmaksi kuin asetuksen N:o 258/97 soveltamisala. Uudessa asetuksessa on ainoastaan selkeytetty tätä soveltamisalaa vuoden 1997 jälkeen tapahtuneen tieteellisen ja teknologisen kehityksen vuoksi. Se, että kokonaiset hyönteiset ja niiden osat on vastedes nimenomaisesti sisällytetty uuteen järjestelmään, ei merkitse sitä, ettei näin olisi ollut jo aikaisemman lainsäädännön perusteella.\n64. Tämän väitteen tueksi Ranskan hallitus tukeutuu asetuksen N:o 2015/2283 johdanto-osan kuudenteen ja kahdeksanteen perustelukappaleeseen. Johdanto-osan kuudennen perustelukappaleen mukaan ”asetuksessa (EY) N:o 258/97 säädettyä uuselintarvikkeen määritelmää olisi selkeytettävä ja se olisi saatettava ajan tasalle”.(18) Johdanto-osan kahdeksannen perustelukappaleen mukaan ”tämän asetuksen soveltamisalan olisi periaatteessa oltava sama kuin asetuksen (EY) N:o 258/97. Koska tiede ja tekniikka ovat kuitenkin kehittyneet vuodesta 1997, on aiheellista tarkastella uudelleen niiden elintarvikkeiden luokkia, joita pidetään uuselintarvikkeina, sekä selkeyttää niitä ja saattaa ne ajan tasalle. Näiden luokkien olisi katettava kokonaiset hyönteiset ja hyönteisten osat – –”.(19)\n65. Valittaja ja komissio sitä vastoin tulkitsevat toisin näitä kahta perustelukappaletta. Valittajan mukaan erityisesti se, että kokonaiset hyönteiset kuuluvat vastedes asetuksen N:o 2015/2283 soveltamisalaan, ei välttämättä merkitse sitä, etteivät ne kuuluneet sen soveltamisalaan vanhojen sääntöjen nojalla. Kokonaisten hyönteisten sisällyttäminen ei ole pelkkä täsmennys vaan lisäys uuselintarvikkeen aikaisempaan määritelmään.\n66. Kun otetaan huomioon näiden kahden säännöksen selkeä sanamuoto, jota käsitellään yksityiskohtaisesti tämän ratkaisuehdotuksen edellisissä jaksoissa, Ranskan hallituksen väite ei mielestäni ole mitenkään puolustettavissa. Ensinnäkin riittää, että yksinkertaisesti verrataan näissä asetuksissa vahvistettujen kahden edellytyksen sanamuotoja: yhtäältä ”elintarvikkeiden ainesosat, jotka ovat peräisin eläimistä” ja toisaalta ”elintarvikkeet, jotka koostuvat, ovat peräisin tai on valmistettu eläimistä tai niiden osista”. Ranskan hallitus näyttää toisaalta keskittyvän mainituissa perustelukappaleissa ainoastaan ilmaisuun ”selkeyttää”, samalla kun se sivuuttaa tekstissä myös esiintyvät ja selkeästi muotoillut ilmaukset ”saattaa ajan tasalle” ja ”tarkastella uudelleen”.\n67. Kolmanneksi rakenteellisesti tarkastellen jo asetuksen N:o 2015/2283 35 artiklan 2 kohdan kaltaisen säännöksen olemassaolo osoittaa, että unionin lainsäätäjä oli hyvin tietoinen siitä, että tämän asetuksen aineellinen soveltamisala on yleisesti ottaen paljon laajempi kuin sen vuoden 1997 edeltäjän. Tästä syystä oli myös tarpeen säätää siirtymäajasta sellaisten tuotteiden osalta, jotka oli saatettu laillisesti markkinoille asetuksen N:o 2015/2283 tullessa voimaan mutta jotka eivät kuuluneet asetuksen N:o 258/97 soveltamisalaan. Komission mukaan asetuksen N:o 2015/2283 35 artiklan 2 kohdalla oli tarkoitus varmistaa, että kokonaisiin hyönteisiin sovelletaan asetuksen N:o 2015/2283 voimaantulon jälkeen vapaata liikkuvuutta, vaikkakin vain rajoitetun ajan.\n68. Näin ollen asetuksen N:o 2015/2283 3 artiklan 2 kohdan a alakohdan v alakohdassa tarkoitettu eläimistä peräisin olevia elintarvikkeita koskeva määritelmä on, kun sitä verrataan asetuksen N:o 258/97 1 artiklan 2 kohdan e alakohdan määritelmään, selvästi muutos; määritelmän ulottuvuutta on laajennettu huomattavasti.\n2. Asetuksen N:o 258/97 soveltamisalan dynaaminen (uudelleen-)tulkinta sen tarkoituksen perusteella (muuttuneessa sosiaalisessa kontekstissa)?\n69. Jäljellä on vielä väite, joka koskee tarvetta saattaa vanhentunut unionin säädös ”tuomioistuinteitse ajan tasalle”. Vaikka myönnettäisiinkin, ettei mitään aukkoa ollut, koska hyönteiset eivät todellakaan kuuluneet eurooppalaisten ruokavalioon vuonna 1997, aukko oli olemassa vuonna 2016, kun préfet de police de Paris (Pariisin poliisikomentaja) määräsi Entoman poistamaan hyönteiset markkinoilta. Eikö näin ollen ole syytä turvautua asetuksen N:o 258/97 1 artiklan 2 kohdan e alakohdan dynaamiseen tulkintaan sen toteamiseksi, että kokonaiset eläimet kuuluivat viimeksi mainitun asetuksen soveltamisalaan ravintotottumusten myöhemmän kehityksen ja siihen liittyvien uusien riskien ilmaantumisen vuoksi?\n70. (Määrittelemättömien) oikeudellisten käsitteiden tulkinnan ei nimittäin pitäisi koskaan olla staattista. Tulkinta on mukautettava sekä tekniseen että yhteiskunnalliseen kehitykseen.(20) Moraaliset luokitukset muuttuvat ajan kuluessa.(21) Sama koskee esimerkiksi ”elintarvikkeen” määritelmän kaltaisia teknisiä määritelmiä. Tällaisten käsitteiden tulkinta ei voi olla sillä tavalla ”kiveen kirjoitettua”, ettei se voisi muuttua ajan kuluessa.\n71. Tämän jälkeen on todettava, että tällaisella lainsäädäntöä koskevalla dynamiikalla on rajansa, kun kyse on tuomioistuimen tulkinnasta. Voidaan mainita kolme yleistä rajoitusta, joita sovelletaan poikittaisesti, sekä lisärajoitus, joka on erityisen merkityksellinen erittäin teknisillä aloilla.\n72. Ennen kaikkea säädösteksti itsessään muodostaa rajoituksen. Ehdotetun dynaamisen tulkinnan on oltava yhdenmukainen termien tavanomaisen merkityksen kanssa, kun niitä tulkitaan muuttuvassa asiayhteydessä. Näin ollen siinä epätodennäköisessä tilanteessa, että vuodelta 1850 peräisin olevassa tekstissä viitattaisiin ”ajoneuvoja koskevaan vastuuseen”, auto ja sähköauto kuuluisivat nykytulkinnan mukaan tällaisen vastuun piiriin. Vaikka säännöksessä viitattaisiin ”matkavaunuja koskevaan vastuuseen”, autot voitaisiin ehkä vielä tietyin edellytyksin mahduttaa kyseisen käsitteen piiriin. Jos sitä vastoin säännös olisi luettava ”julkista käyttöä varten tarkoitettuja yhden hevosen vetämiä pieniä kaksipyöräisiä vaunuja koskeva vastuu”, käsitteen soveltamisalaan ei olisi yksinkertaisesti enää mahdollista sisällyttää autoa.\n73. Näin ollen merkityksellistä on se, mitä tietyn tekstin voidaan kohtuullisesti kuviteltavissa olevassa semanttisessa epämääräisyydessään katsoa kattavan, ja tästä voidaan johtaa luonnolliset rajat tuomioistuimen laajentavalle tulkinnalle. Nyt käsiteltävässä asiassa kokonaisia eläimiä, jotka on tarkoitettu syötäviksi sellaisinaan, ei yksinkertaisesti voida rinnastaa ”elintarvikkeiden ainesosiin, jotka ovat peräisin eläimistä”. Unionin tuomioistuimen vakiintuneen oikeuskäytännön mukaan ainakaan kansallisiin tuomioistuimiin sovellettavaa yhdenmukaista tulkintaa koskevien rajojen valossa(22) tulkinta ei voi olla contra legem.(23)\n74. Toisaalta on olemassa oikeusvarmuuden ja oikeudellisen ennakoitavuuden vaatimus erityisesti yksityisten kannalta; näiden on voitava ainakin tietyssä määrin ennakoida, mikä sovellettava oikeudellinen järjestelmä on, ja mukauttaa toimintaansa sen mukaisesti.(24) Missä tahansa oikeusjärjestyksessä sukkulointi on kuin tarpomista juoksuhiekassa, jos poiketaan odottamattomasti ja siten ennakoimattomasti sanojen tavanomaisesta merkityksestä. Se, että tulkinnan osalta ei ole olemassa oikeudellista vakautta, saa aikaan kyynisyyttä sääntöjä ja halveksuntaa lainsäädäntöä kohtaan: miksi vaivata päätään lainsäädännöllä, jos asioiden merkitys vaihtelee päivästä toiseen?\n75. Samoja rajoituksia sovelletaan sitäkin suuremmalla syyllä silloin, kun kyseessä olevassa unionin toimessa asetetaan velvoitteita tai seuraamuksia.(25) Vaikka nyt käsiteltävä asia ei koske seuraamuksia, se koskee markkinoilla toimiville toimijoille asetettujen sellaisten velvoitteiden vahvistamista, joita niillä ei ole ollut aikaisemmin voimassa olleen lainsäädännön tavanomaisen tulkinnan mukaan.\n76. Kolmanneksi peruste, joka koskee toimivallanjakoa unionissa horisontaalisella tasolla ja josta useammin käytetään nimitystä toimielinten tasapaino, ei välttämättä ole tässäkään yhteydessä kovin vakuuttava peruste, kun otetaan huomioon toimivallanjaon tosiasiallinen soveltamiskäytäntö. Unionin oikeudessa samoilla tulkintarajoituksilla on kuitenkin myös vertikaalisia tai diagonaalisia vaikutuksia: unionin toimen soveltamisalan laajentaminen tulkinnallisesti vaikuttaa tavallisesti unionin ja jäsenvaltioiden väliseen toimivallanjakoon kyseisellä alalla.\n77. Tältä osin nyt käsiteltävä asia on luonteeltaan kiinnostava. Perinteiset roolit vaikuttavat jossain määrin kääntyneen toisinpäin. Ranskan ja Italian hallitukset eivät nimittäin havittele takaisin sääntelytoimivaltaa, jonka unionin toimen soveltamisalaa koskevan tulkinnan mukaan olisi pitänytkin kuulua jäsenvaltioille. Ne pyrkivät päinvastaiseen tulokseen.\n78. Jos tämän ratkaisuehdotuksen edellisissä osissa esitetty asetuksen N:o 258/97 soveltamisalan luonnollinen tulkinta hyväksytään, tämä merkitsee kuitenkin sitä, että jäsenvaltioilla oli aina ennen asetuksen N:o 2015/2283 voimaantuloa vapaus halutessaan säännellä kokonaisten hyönteisten markkinoille saattamista. Tämä kysymys ei yksinkertaisesti kuulunut asetuksen N:o 258/97 soveltamisalaan. Kuten komissio on perustellusti todennut, kokonaisten eläinten sisällyttämättä jättäminen merkitsi käytännössä sitä, että jäsenvaltioilla säilyi toimivalta antaa sääntöjä, jotka koskevat sellaisten eläimistä peräisin olevien elintarvikkeiden markkinoille saattamista, jotka eivät kuulu kyseisen asetuksen soveltamisalaan.\n79. Tätä taustaa vasten Ranskan hallituksen kokonaisperustelut eivät ole kohdallaan. Ei vaikuta siltä, että Ranska olisi antanut tällaisia kansallisia sääntöjä tällä alalla säilyttämänsä toimivallan puitteissa tai epäselvissä tapauksissa asetuksen N:o 258/97 12 artiklan 1 kohdan nojalla. Asiakirja-aineistossa ei myöskään ole mitään, mikä osoittaisi, että jos tämä jäsenvaltio katsoi, että asetus N:o 258/97 kattoi kokonaiset hyönteiset asetuksen sanamuodosta huolimatta, se olisi pyytänyt, että kysymys ratkaistaan tulkitsemalla tämän asetuksen soveltamisalaa siinä (asetuksen N:o 258/97 1 artiklan 3 kohta yhdessä sen 13 artiklan kanssa) nimenomaisesti säädettyjen mekanismien mukaisesti.\n80. Tämä ei tarkoita, etteivät Ranskan hallituksen asiakysymyksestä esittämät aineelliset väitteet kokonaisten hyönteisten ihmisravinnoksi käytön vaaroista välttämättä pidä paikkaansa. Päinvastoin on pikemminkin vain todettava, että jos tämä huolenaihe haluttiin muuntaa sitoviksi säännöksiksi, joita markkinatoimijoiden on noudatettava, muut menettelylliset keinot olisivat olleet asianmukaisempia kuin menettely, jolla unionin toimen soveltamisalaa laajennetaan jälkeenpäin asioihin, joihin sitä ei selvästikään voitu soveltaa.\n81. Neljänneksi ja viimeiseksi on todettava, että on aiheellista kannustaa tuomioistuimia varovaisuuteen tietyillä, erityisesti erittäin teknisiä kysymyksiä koskevilla oikeuden aloilla, joilla tuomioistuimen asiantuntemus on vähäinen. Näillä aloilla kolmannella yleisellä väitteellä, joka koskee toimivallan jakoa ja siitä johtuvaa demokraattista legitimiteettiä,(26) on suurempi merkitys tietämyksen ja asiantuntemuksen kannalta.\n82. Lainsäädäntömenettelyissä, jotka ovat osa poliittista päätöksentekomenettelyä, kuullaan sekä yleisön että asiantuntijoiden näkemyksiä, jotka toivottavasti otetaan huomioon. Sitä vastoin erityisesti sellaiset tuomioistuimet, jotka eivät ota vastaan asiantuntijalausuntoja tai jotka eivät kuule asiantuntijatodistajia, eivät yksinkertaisesti pysty tekemään asianmukaisia päätöksiä etenkään sellaisista teknisistä kysymyksistä, joiden osalta on vain vähän tai ei lainkaan tieteellistä tietämystä tai yksimielisyyttä.(27) Niiden roolin näillä aloilla pitäisi siis mieluiten olla minimalistinen, ja niiden olisi keskityttävä lähinnä kahteen seikkaan: yhtäältä sen tarkistamiseen, että kyseessä olevassa asiakirjassa säädetään tarvittavasta joustavuudesta, tarvittavista takeista ja jatkuvan mukauttamisen ja varautumisen mahdollisuudesta, eli menettelylliseen ulottuvuuteen, joka koskee riskien ja epävarmuuden hallintaa, ja toisaalta niiden pitäisi ryhtyä konkreettisiin aineellisiin toimiin vain sellaisissa poikkeustapauksissa, joissa lainsäädännössä ei ole varauduttu radikaalisti muuttuneisiin yhteiskunnallisiin ja teknisiin olosuhteisiin.(28)\n83. Kummassakin tapauksessa on kuitenkin niin, että jos kävisi ilmi, että tällainen lainsäädäntö on puutteellista, tällaisessa asiayhteydessä asianmukaisin tuomioistuimen reaktio on riidanalaisen toimen tai siitä erotettavissa olevien osien kumoaminen, mikä pakottaa unionin lainsäätäjän pohtimaan aihetta uudelleen. Kyse on vain harvoin hyvästä ajatuksesta, jos tuomioistuin, mukaan lukien unionin tuomioistuin, laatii oman tulkintansa pohjalta uusia luokkia, jotka edellyttävät pitkälle kehitettyä teknistä tai tieteellistä arviointia ja tietämystä asiasta.\n84. Ilman, että näihin seikkoihin olisi tosiasiallisesti nimenomaisesti vedottu, koska tällaiset kysymykset liittyvät toimen pätevyyteen, on riittävää lopuksi todeta yhtäältä, että – kuten tämän jakson edellisissä kohdissa on todettu – asetus N:o 258/97 sisälsi suoja- ja tarkistuslausekkeita ja ‑menettelyjä, joita ei ilmeisesti käytetty. Toisaalta unionin lainsäätäjä on eläimistä koostuvien uuselintarvikkeiden osalta todellakin reagoinut yhteiskunnalliseen ja tieteelliseen muutokseen, kuten uuden asetuksen eli asetuksen N:o 2015/2283 antaminen varsin selvästi osoittaa. Viimeksi mainittua asetusta ei kuitenkaan pitäisi soveltaa tosiasiallisesti taannehtivasti siten, että tuomioistuin tulkitsee kyseenalaisella tavalla sitä edeltänyttä asetusta.\n85. Ehdotan, että unionin tuomioistuin vastaa Conseil d’État’n (ylin hallintotuomioistuin, Ranska) esittämään ennakkoratkaisukysymykseen seuraavasti:\n– Sellaisenaan syötäväksi tarkoitetut eläimet, kokonaiset hyönteiset mukaan lukien, eivät kuuluneet uuselintarvikkeista ja elintarvikkeiden uusista ainesosista 27.1.1997 annetun Euroopan parlamentin ja neuvoston asetuksen (EY) N:o 258/97 1 artiklan 2 kohdan e alakohdan soveltamisalaan.\n2 Uuselintarvikkeista ja elintarvikkeiden uusista ainesosista 27.1.1997 annettu Euroopan parlamentin ja neuvoston asetus (EYVL 1997 L 43, s. 1)\n3 Sellaisena kuin se on annettu vuonna 1997 ja julkaistu EYVL:ssä 1997, L 43, s. 1. Asetuksen 1 artiklan 2 kohdan a ja b alakohta on kuitenkin jätetty pois asetukseen myöhemmin tehdyissä muutoksissa. Niiden sisältö on tosiasiallisesti toistettu muissa johdetun oikeuden toimissa.\n5 Ks. esim. tuomio 9.11.2016, Davitas (C-448/14, EU:C:2016:839, 26 kohta) ja tuomio 26.10.2017, The English Bridge Union (C-90/16, EU:C:2017:814, 18 kohta oikeuskäytäntöviittauksineen).\n6 Elintarviketietojen antamisesta kuluttajille 25.10.2011 annetun Euroopan parlamentin ja neuvoston asetuksen (EU) N:o 1169/2011 (EUVL 2011 L 304, s. 18) 2 artiklan 2 kohdan f alakohta. On kuitenkin huomattava, että asetuksen N:o 258/97 2 artiklan 1 kohdassa on nimenomaisesti jätetty asetuksen soveltamisalan ulkopuolelle aromiaineet, elintarvikkeiden lisäaineet ja uuttamisliuottimet.\n7 Esimerkiksi ranskassa ”ingrédients alimentaires”; saksassa ”Lebensmittelzutaten”; italiassa ”ingredienti alimentari”; espanjassa ”ingredientes alimentarios”; puolassa ”składniki żywności”; tšekissä ”složky potravin” ja hollannissa ”voedselingrediënten”.\n8 Esimerkiksi ranskassa ”isolés à partir d’animaux”; saksassa ”aus Tieren isolierte”; italiassa ”isolati a partire da animali”; espanjassa ”obtenidos a partir de animales”; puolassa ”pochodzące od zwierząt”; tšekissä ”izolované z živočichů” ja hollannissa ”uit dieren zijn geïsoleerd”.\n9 Asetuksessa 2015/2283 nyt käytetyt käsitteet (ks. edellä 12 ja 23 kohta).\n10 Samalla kun otetaan huomioon Ranskan hallituksen esittämä tosiseikkoja koskeva selvitys, jonka mukaan kaikkia ihmisravinnoksi tarkoitettuja Ranskan markkinoilla kaupan pidettäviä hyönteisiä on kaupan pitämisen vaiheessa käsitelty tavalla tai toisella niiden säilyttämistä ja kuljetusta varten. Ne eivät siis ole enää teknisesti kokonaisia silloin, kun niitä myydään, kuten osterit tai munat, koska niistä on poistettu ainakin vesi. Tämän väitteen teknisestä paikkansapitävyydestä huolimatta kokonainen kuivattu sirkka on mielestäni sirkka, myös gurmeesipsien muodossa myytynä.\n11 Mikäli vielä kerran sivuutetaan kysymys siitä, oliko sammakonreisiä vuonna 1997 käytetty merkittävässä määrin ihmisravinnoksi Euroopan unionissa. Ranskassa kulutus ei varmasti ollut vähäistä. Koko unionin kannalta tarkastellen tilanne voi olla toinen.\n12 Vaikka myönnettäköön, että ei ole monia esimerkkejä, jotka välittömästi tulisivat mieleen tästä, jos jätetään huomiotta (Harry Potterin jälkeiset, epäilemättä kukoistavat) taikajuomamarkkinat.\n13 Luokat on esitetty edellä tämän ratkaisuehdotuksen 5 kohdassa.\n14 Asetusehdotuksen (KOM/92/295FINAL – SYN 426 (EYVL 1992 C 190, s. 3)) liitteessä I oleva toinen luetelmakohta.\n15 ”Perinteisiä” elintarvikkeita tai elintarvikkeiden ainesosia, jotka koostuvat eläinten osista tai jotka ovat peräisin eläinten osista, säännellään yleensä unionin muiden säädösten ohella elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.1.2002 annetulla Euroopan parlamentin ja neuvoston asetuksella (EY) N:o 178/2002 (EYVL 2002 L 31, s. 1).\n16 Luonnollisestikin jälleen sillä edellytyksellä, etteivät ne olleet ”elintarvikkeita tai elintarvikkeiden ainesosia, jotka on saatu perinteisillä lisäämismenetelmillä ja joiden edeltäjät ovat olleet turvallisia käyttää elintarvikkeina”.\n17 Kuten sitä paitsi asetuksen N:o 258/97 johdanto-osan kahdeksanteen perustelukappaleeseen sisältyvässä viittauksessa uusiin kasvilajikkeisiin ja viljelykasvilajeihin nimenomaisesti todetaan.\n18 Kursivointi tässä.\n20 Ks. ratkaisuehdotukseni Confédération paysanne ym. (C-528/16, EU:C:2018:20, 100 kohta ja sitä seuraavat kohdat).\n21 Ks. äskettäin esim. julkisen moraalin käsitteen osalta tuomio 27.2.2020, Constantin Film Produktion v. EUIPO (C‑240/18 P, EU:C:2020:118, 39 kohta).\n22 Ks. esim. tuomio 15.4.2008, Impact (C-268/06, EU:C:2008:223, 100 kohta) tai tuomio 15.1.2014, Association de médiation sociale (C-176/12, EU:C:2014:2, 39 kohta).\n23 Ks. kuitenkin esim. tuomio 27.10.2016, komissio v. Saksa (C‑220/15, EU:C:2016:815, 33–48 kohta), joka poikkeaa ratkaisuehdotuksestani komissio v. Saksa (C‑220/15, EU:C:2016:534, 23–50 kohta).\n24 Ks. vastaavasti esim. tuomio 18.2.1982, Zuckerfabrik Franken (77/81, EU:C:1982:70, 23 kohta); tuomio 19.6.2012, Chartered Institute of Patent Attorneys (C-307/10, EU:C:2012:361, 60 kohta) ja tuomio 2.3.2017, Glencore Céréales France (C-584/15, EU:C:2017:160, 55 kohta). Ks. myös asetuksen N:o 258/97 1 artiklan 2 kohdan erityisessä asiayhteydessä julkisasiamies Szpunarin ratkaisuehdotus Davitas (C-448/14, EU:C:2016:39, 32 kohta).\n25 Ks. esim. tuomio 29.3.2011, ThyssenKrupp Nirosta v. komissio (C‑352/09 P, EU:C:2011:191, 80 ja 81 kohta); tuomio 5.12.2017, M.A.S. ja M.B. (C-42/17, EU:C:2017:936, 51–57 kohta) ja tuomio 20.3.2018, Menci (C-524/15, EU:C:2018:197, 46 ja 49 kohta).\n26 Ks. tältä osin myös julkisasiamies Hoganin viimeaikainen ratkaisuehdotus Itävalta v. komissio (C‑594/18 P, EU:C:2020:352, 42 kohta).\n27 Ks. tuomioistuinvalvonnan rajojen realistisesta ja asianmukaisesta tunnustamisesta tällaisissa asioissa Bundesverfassungsgerichtin (Saksan perustuslakituomioistuin) määräys, annettu 23.10.2018, 1 BvR 2523/13 (ECLI:DE:BVerfG:2018:rs20181023.1bvr252313).\n28 Muiden yksityiskohtien osalta ks. ratkaisuehdotukseni Confédération paysanne ym. (C-528/16, EU:C:2018:20, 139–141 kohta) tai ratkaisuehdotukseni Lidl (C-134/15, EU:C:2016:169, 90 kohta).


BBAT ja hengitysterapia | Mieliliike Hyvinvointipalvelut\nBBAT (Basic Body Awareness Therapy) on psykofyysisen fysioterapian menetelmä, jossa huomioidaan asiakkaan/kuntoutujan voimavarat yksinkertaisia harjoituksia tehdessä. BBAT-harjoittelussa haetaan luonnollista yhteyttä tasapainon, vapaan hengityksen ja tietoisen läsnäolon välille.\nBBAT:ssa tutkitaan ja kokeillaan erilaisia kehotietoisuutta lisääviä harjoitteita. Harjoitteiden mukana tuomista havainnoista ja tunteista keskustellaan yhdessä fysioterapeutin kanssa. BBAT-harjoitteiden tavoitteena on oppia tunnistamaan paremmin omien tunnetilojen, hengityksen ja muiden kehoreaktioiden välistä yhteyttä, sekä tarvittaessa muuttamaan omia asentoja ja liikemalleja itselle optimaalisemmiksi. BBAT-harjoitteilla on usein myös stressiä helpottava vaikutus.\nBBAT-harjoittelu soveltuu eri mielenterveyden oireiden hoitoon, esim. masennus, ahdistuneisuus, traumaperäinen stressihäiriö. Tutkitusti hyviä tuloksia on saatu myös syömishäiriöiden, stressin/uupumuksen, kipujen (esim. fibromyalgia) ja erilaisten psykosomaattisten oireiden, kuten ärtynyt suoli, hoidossa.\nPsykofyysisen fysioterapeutin ohjaamassa hengitysterapiassa keskitytään asiakkaan havaintoihin omasta hengityksestä erilaisissa tilanteissa ja asennoissa. Tavoitteena on oppia tiedostamaan ja havainnoimaan paremmin omaa hengitystä. Hengitystä säätelemällä voidaan vaikuttaa mm. tunteisiin ja kehon rentoutumiseen.\nHengitys on silta mielen ja kehon välillä. Hengitysterapiassa harjoitellaan oman hengityksen – ja sitä kautta koko kehomielen – rauhoittamista luotettavan terapeutin kanssa. Terapia sisältää kokemusten havainnointia ja niistä keskustelua, itselle sopivan hengitystavan kokeilemista sekä erilaisia liikeharjoituksia, jotka auttavat avaamaan omaa hengitystapaa optimaalisella tavalla.\nHengitysterapia soveltuu mm. stressaantuneille, uupuneille sekä masennus-, ahdistus-, jännitys- ja pelko-oireisille. Hengitysterapiasta on usein hyötyä myös kipupotilaille, unihäiriöisille ja astmaa tai muuta hengityselinsairautta potevalle.\nPsykofyysisestä fysioterapiasta on mahdollista saada lääkärin SV3FM -lähetteellä Kela-korvausta, joka on 60 min käynnistä 8 euroa.\nVARAA AIKA MALMILLE TÄSTÄ – valitse ’psykofyysinen fysioterapia’ (aika 60 min).\nVARAA AIKA Terveystaloon TÄSTÄ.\nTotal Visits: 1 902 669


OPTICHAMBER Diamond tilanjatke maskilla— Nettiapteekki.fi\nEtusivu OPTICHAMBER Diamond tilanjatke maskilla\nOPTICHAMBER Diamond tilanjatke maskilla\n0-18 kk - 23,00€ 1-5 v - translation missing: fi.products.status.sold_out Yli 5 v - 23,00€\nYli 5 v\nOptiChamber Diamond -tilanjatkeella entistä suurempi osa lääkkeestä saadaan hengitettyä keuhkoihin. Koska putken sisäpinta on antistaattista materiaalia, aerosoli säilyy putkessa entistä kauemmin ja sisäänhengitykselle jää enemmän aikaa. Mukana myös LiteTouch -maski.\nSaatavilla kolme eri kokoa. Pienin koko on 0-18 kuukautta vanhoille vauvoille ja taaperoille. Keskikokoinen 1-5 vuotta vanhoille lapsille. Suurin koko on yli 5 vuotiaille lapsille ja aikuisille.\nTuotenumero (VNR) 1079822


MITEN MIKA SAI TAKAISIN ENERGISYYTENSÄ- JA PALASI KIEKON PARIIN? - ProstaCare.fi\nMITEN MIKA SAI TAKAISIN ENERGISYYTENSÄ- JA PALASI KIEKON PARIIN?\nMika on 52-vuotias ja entinen jääkiekkoilija D-junioritasolla. Lisäksi hän on 12-vuotiaan pojan isä, mikä asettaa vaatimuksia etenkin paremmalle jaksamiselle ja energisyydelle, koska hän haluaa olla hyvä vanhempi.\n– Minulla on erittäin aktiivinen poika, ja me molemmat rakastamme pelata jääkiekkoa. Mutta työskentelen usein öisin, koska toimin postimiehenä ja sanomalehtien jakajana, joten olen riippuvainen siitä, että jokapäiväisessä elämässäni on pientä extraa, jotta voin hallita kaiken, Mika naurahtaa.\nTESTOSTERONI ON AVAIN KAIKKEEN\nJääkiekkoilijan ajoista lähtien hän on ollut myös hyvin tietoinen terveiden testosteronitasojen tärkeydestä – ja siksi hän päätti kokeilla ProstaCarea saatuaan siihen mahdollisuuden. ProstaCare sisältää muun muassa sinkkiä, joka ylläpitää normaalia testosteronitasoa kehossa. Tämä on tärkeää miehen energiatasolle ja halulle.\n– Nyt olen käyttänyt ProstaCarea päivittäin reilun kahden kuukauden ajan ja tunnen olevani paljon energisempi. Fyysistä työtä on helpompi tehdä öisin, jonka lisäksi pystyn antamaan kaikkeni jääkiekko-otteluissa junioreiden kanssa, kertoo Mika. Hän on nyt ehdottomasti valmis jatkamaan neljän seuraavan kuukauden ajan ProstaCare-tuotteen käyttöä jatkolähetyksen parissa.\nMika sanoo huomanneensa kehossa muutoksia jo viikon kuluttua ravintolisän käytön aloittamisesta, erityisesti energiatason, kestävyyden ja yleisen jaksamisen suhteen.\n– Mutta mukava sivuvaikutus on kyllä ollut se, että olen jälleen alkanut huomata, kuinka monta kaunista ja viehättävää naista tässä maailmassa on, nauraa Mika, joka kertoo saaneensa lisää halukkuutta.\nJa hän haluaa ehdottomasti suositella ProstaCarea myös muille, jotka kamppailevat samojen haasteiden kanssa kuin hän.\n– Jos olet yli 45-vuotias ja haluat huolehtia terveydestäsi, testosteronitasostasi ja jaksamisestasi, suosittelen tätä tuotetta. Minulla ei henkilökohtaisesti ole eturauhasen kanssa ongelmia, mutta uskoisin, että ProstaCare auttaa myös tällaisiin vaivoihin, Mika rohkaisee.\nHän on jälleen täydessä vauhdissa jääkiekkokentällä.\nHaluatko tuntea samoin kuin Mika? Voit nyt testata ProstaCarea 60 päivän ajan puoleen hintaan. Tilaa alla olevalla lomakkeella.\nProstaCare sisältää lykopeenia, joka auttaa ylläpitämään tervettä eturauhasta ja vähentämään eturauhassolujen ja kudosten oksidatiivisia vaurioita. Sinkki auttaa ylläpitämään normaalia testosteronitasoa veressä sekä normaalia kognitiivista toimintaa. Seleeni edistää normaalia spermatogeneesiä (siittiöiden kehitystä ja kypsymistä).


Koulutyön alkaminen lukuvuonna 2021–2022 - Tyrnävän kunta\nKoulutyön alkaminen lukuvuonna 2021–2022\nKoulutyö kunnan esikouluissa ja peruskouluissa alkaa tiistaina 10.8.2021 seuraavasti:\nKirkkomännikön ja Rantaroustin koulu klo 9.00\nKuulammen koulu klo 9.00\nMurron koulu klo 9.00\nTemmeksen koulu klo 8.30\nEnsimmäinen koulupäivä päättyy Kirkkomännikön, Rantaroustin, Kuulammen ja Murron koulussa klo 13 ja Temmeksen koulussa klo 11.30.\nKoululaiskuljetukset järjestetään pääosin edellislukuvuoden reittejä ja aikatauluja noudattaen. Muutamiin reitteihin saattaa tulla muutoksia. Päivitetyt reitit ja aikataulut julkaistaan kunnan kotisivuilla https://www.tyrnava.fi/koulutus-ja-kasvatus/perusopetus/koulukuljetukset.html perjantaihin 6.8.2021 mennessä.\nMurron suunnalta kulkeville yläkoulun oppilaille tiedotetaan erikseen Wilman kautta ensimmäisen koulupäivän tiistain 10.8.2021 kuljetusaikatauluista. Joukkoliikenteen talviaikataulut ovat voimassa vasta keskiviikosta 11.8.2021 alkaen, tiistain kuljetus hoidetaan muilla järjestelyillä.


Alko on ollut kuljetus- ja huolintaliike Varova Oy:n asiakkaana jo neljännesvuosisadan, läpi lukuisien kilpailutuskierrosten.\nVarovan ja Alkon pitkä yhteistyö perustuu luottamukselliseen suhteeseen sekä Varovan vahvaan asiantuntemukseen alkoholituotteiden logistiikasta ja sen erityisvaatimuksista. Varova hoitaa Alkolle Länsi-Euroopan tuontikuljetusten lisäksi näiden lähetysten tilaus- ja toimitusvalvonnan.\nVarovan asiakaskunta alkoholituotteiden sektorilla koostuu Alkon lisäksi muista maahantuonti- ja agentuuriyrityksistä sekä tukkuliikkeistä. Tuotteet päätyvät Alkon kautta vähittäismyyntiin tai tukkureiden kautta edelleen ravintoloihin ja muulle asiakaskunnalle.\n"Varovan vahvuuksia ovat luotettavuus, sujuvuus, tiivis yhteydenpito ja reagointikyky. Varova toimii ketterästi ja vastaa nopeasti toiveisiimme poikkeuksellisissakin tilanteissa", toteaa logistiikan kehittämispäällikkö Tuomas Kokkonen Alko Oy:stä.\nVarova on logistiikka-alan asiantuntijayritys, joka kuljetusten ja huolintapalveluiden lisäksi tarjoaa asiakaskohtaisesti suunniteltuja toimitusketjun hallinnan ratkaisuja.\n"Alkoholijuomien maahantuominen on sujuvaa Varovan kautta. Hyvin harvoin tulee tilannetta, johon meiltä ei löytyisi ratkaisua", toteaa myyntijohtaja Petri Rouhiainen Varova Oy:stä.\nAlko pitää yllä laadukasta juomakulttuuria ja siihen tarvitaan muutakin kuin volyymituotteita. Tavarantoimittajat ovat usein pieniä viinitiloja, joilta tuotteet saatetaan noutaa suoraan ja jotka sijaitsevat maaseudulla kaukana keskuksista. Näiden tuotteiden tuominen Suomeen vaatii paikallisen keräilyn järjestämistä esimerkiksi Ranskan maaseudulla.\n"Meidän keräilyverkkomme on rakennettu sen mukaan, että se istuisi mahdollisimman hyvin tuottaja-alueille. Näin pystymme hoitamaan keräilyn kilpailukykyisesti ja kuljetusteknisesti hyvin", Rouhiainen sanoo.\nVarovan paikallisilla edustajilla on yli 20 keskeisesti Euroopan viinialueille sijoitettua logistiikkaterminaalia. Näin taataan sujuva ja kustannustehokas logistiikkaketju ja pystytään parhaiten ottamaan huomioon lähtöpään paikalliset olosuhteet sekä toimialan toimittaja- ja asiakaskunnan tarpeet ja toiveet. Myös tarkkaan valikoidut kuljetuskumppanit takaavat kuljetusten sujuvuuden ja laadun.\n"Yksi Varovan vahvuus on siinä, että se pystyy kustannustehokkaasti tuomaan hyvinkin pieniä tuote-eriä valikoimiimme. Useat muut toimijat keskittyvät palvelutarjonnassaan täysiin autokuormiin, ja toisaalta kuriiripalveluja käytettäessä hinnat saattavat nousta huomattavan korkeiksi", Kokkonen toteaa.\nHuolintaliikkeen on myös tärkeää tuntea alkoholituotteisiin liittyvät hallinnolliset asiakirjat. Vaikka asiakirjat kulkevat yhä enenevässä määrin sähköisessä muodossa, niin edelleen jotkut pienimmät toimittajat liittävät lähetyksen mukaan niihin liittyviä hallinnollisia asiakirjoja. On tärkeätä, että asiakirjat seuraavat lähetyksen mukana loppuun saakka.\nTilaus- ja toimitusvalvonta logistiikkaprosessin tukena\nTärkeä osa toimitusketjun hallintaa on tilaus- ja toimitusvalvonta, jota Varova hoitaa monille asiakkailleen, myös Alkolle. Näin varmistetaan toimitusketjun läpinäkyvyys ja tuotteiden oikea-aikainen toimitus. Varsinkin kampanja- ja sesonkituotteiden ollessa kyseessä on erittäin tärkeätä, että tuotteet ovat loppuasiakkaiden saatavilla oikeaan aikaan.\n"Hyvä esimerkki erityisosaamista vaativista tuotteista ovat uuden sadon viinit aina marraskuussa. Niillä on tosi tiukka aikataulu, ja Varova hallitsee niiden toimitukset erinomaisesti", Kokkonen sanoo.\n"Meillä on aikoinaan luotu hyvä malli tilaus- ja toimitusvalvontaan. Pidämme Alkoa ajan tasalla siitä, miten lähetykset valmistuvat suhteessa toivottuun valmistumisaikaan. Pystymme myös toimimaan ennakoivasti tavarantoimittajan ja Alkon välillä, jos tuote-erät valmistuvat eri aikaan kuin on alun perin arvioitu", Rouhiainen kertoo.\nMyös luotettavuus ja toimitusten virheettömyys ovat Alkolle tärkeitä.\n"Varovalla ei ole syntynyt hävikkiä toimituksissamme, joten tilanne on sikäli kyllä todella hyvä. Tämäkin kertoo sitä, että Varovan kumppaniverkosto on harkitusti rakennettu. En edes muista, koska meillä olisi ollut ongelmia Varovan kanssa", Kokkonen toteaa tyytyväisenä.


Matkaluotto, lainaa 2000 € - 10 000 € lomaa varten, vastaus heti.\nEtsi laina Sulje\n– Ilman korkoa\n– Työttömälle / Ilman vakituisia tuloja\n– Lainaa maksuhäiriöiselle\n– Viikonloppuna (lauantai/sunnuntai)\n– Käsirahaa varten\n– Lainanvälittäjän kautta\nYksityislainat Uusi laina!\n€ 100 € 25000 € 70000\nEnsilaina ilman korkoa Heti tilille Ilman tuloja Maksut viikonloppuisin\nAlhainen ikäraja (18+) Ilman avausmaksua Pitkä laina-aika (10v+) Myös lainanvälittäjät\n* Laskettu esimerkkikorolla 3,75%\nHae nyt Perustiedot\nMatkaluotto: lainaa jopa 10 000 € lomamatkaa varten\nMatkaluotto on erinomainen ratkaisu silloin, kun unelmien lomamatka on jo suunniteltu, mutta rahoitus puuttuu. Kyseessä ei edes ole mikään pieni summa, vaan voit ottaa lainaa 2000 € -10 000 € jos mielit hieman kauemmaskin kuin Euroopan kohteisiin. Matkaluotto on kertalaina, jota voi hakea kätevästi netissä 24h tuntia vuorokaudessa ja vastauksen saa nopeasti.\nOta lainaa lomaa varten – etenkin äkkilähtö voi vaatia nopeaa rahoitusta ja silloin Matkaluotto voi auttaa.\nSopiiko Matkaluotto sinulle?\nYksityinen laina lomamatkan rahoittamiseen\n2000 € – 10 000 € nopeasti – rahat tilille vielä samana päivänä\nJoustava maksuaika: 6-60 kuukautta\nIlman piilokuluja tai yllättäviä lisäkustannuksia\nNopea lainahakemus netissä – 14 vrk peruutusoikeus\nKeskitasoinen korko; 2000 € laina 24 kk maksuajalla, todellinen vuosikorko 58,89%\nTurvallinen lainapalvelu takaa rahat jopa samana päivänä\nMatkaluoton hakeminen tapahtuu ilmaiseksi lainanantajan verkkosivuilla tai asiakaspalvelun kautta puhelimitse. Hakijan tarvitsee vain valita lainasumma sekä laina-aika ja täyttää sen jälkeen tarvittavat tiedot, niin asiakaspalvelu käsittelee hakemuksen mahdollisimman nopeasti. Mikäli hakemuksessa on puutteita, Matkaluoton asiakaspalvelu voi ottaa yhteyttä hakijaan. Hakemuksen voi jättää milloin tahansa, mutta se käsitellään arkisin klo 09.00 – 17.00. Jos siis aiot lähteä lomalle nopeasti, tee hakemus arkena, jotta saat lainan nopeammin.\nTakaisinmaksu hoidetaan kuukausittain. Saat laskun sähköpostitse tai tarvittaessa myös tavallisen postin kautta. Voit myös maksaa lainan takaisin nopeammin kuin suunnittelit, jos esimerkiksi lomamatkasi peruuntuu.\nLainavakuutus on edullinen keino suojata laina\nMatkaluoton hakijat voivat ottaa lainalleen vakuutuksen. Vakuutus kattaa lainan takaisinmaksun esimerkiksi kuolintapauksissa. Lainavakuutus on erittäin joustava, sillä sen voi hankkia tai irtisanoa missä tahansa vaiheessa, vaikka lainaa ei olisi edes maksettu kokonaan takaisin.\nLainaturvavakuutus ei ole välttämätön, vaan hakija saa itse päättää, ottaako lainavakuutuksen luotolle vai ei.\nAsiakaspalvelu, aukioloajat ja lainan siirtoaika\nMatkaluottoa hallinnoiva Aasa Oy opastaa lainanottajia esim. lainan hakemisessa tai takaisinmaksussa. Ota yhteyttä Matkaluoton asiakaspalveluun arkisin klo 09.00-17.00 sähköpostilla asiakaspalvelu@aasa.fi tai puhelimitse 0600 04045.\nLainahakemuksia käsitellään asiakaspalvelun aukioloaikana. Lainan saa tilille samana päivänä tai viimeistään seuraavana päivänä. Mikäli tarvitset lainaa heti, ei Matkaluotto ole nopein mahdollinen valinta.\nMatkaluotto – yhteenveto ja arvosana\nMatkaluotto on suomalaisen Aasa Oy:n erikoislaina, joka on suunniteltu nimenomaan lomamatkan rahoittamiseen, vaikka lainan voi toki käyttää muihinkin tarkoituksiin. Kustannuksiltaan Matkaluotto on keskitasoa, mutta pisteitä alentaa se, ettei lainaa välttämättä saa tilille saman päivän aikana eikä viikonloppuna.\nLue lisää / Hae nyt\nSaat rahat tilille jopa samana päivänä\nHelppo hakemus - hae lainaa netissä\n14 vrk peruutusoikeus jos loma peruuntuu\nSelkeä hinnoittelu lainalle, ei piilokuluja\nLue arvostelu ja katso ehdot, korko sekä lainavaihtoehdot, jotka Matkaluotto tarjoaa. Vieraile lainanantajan sivuilla ja hae lainaa heti klikkaamalla alla olevaa linkkiä.\n39.9% Nimelliskorko 39,90%, todellinen vuosikorko 48,07%.\n6 kk - 5 vuotta\nJos otat lainaa lomaa varten 3500 euroa ja maksuaikaa 24 kuukautta, on yksi kuukausilyhennys silloin 198,49 euroa ja lainan kokonaiskustannukset ovat 4763,76 euroa. Näin ollen todellinen vuosikorko on 37,50%, järjestelypalkkio ja tilinhoitomaksu mukaanluettuna.\n24.9% *Nimelliskorko 24,9%, todellinen vuosikorko max. 49,92%.\n1 - 6 vuotta\nKyllä Lainan siirto heti Aktia Pankin, Danske Bankin, Handelsbankenin, Nordean, Osuuspankin tai Säästöpankin tileille (ma-su klo 08.00-22.00)\nHae nyt Arvostelu\n30 vrk ilman korkoa\n8.5% *Todellinen vuosikorko enintään 216,20%.\n7 päivää - 4 vuotta\nKyllä Siirto heti seuraaville tileille: Nordea, Danske Bank, OP-Pohjola, Aktia, Säästöpankki, S-Pankki, LähiTapiola, POP-pankki tai Handelsbanken (klo 07.00 - 23.00)\n8.9% *Todellinen vuosikorko 134,02% - 167,90%.\n3 kk - 4 vuotta\nKyllä Laina heti Nordean, OP:n, Aktian, Danske Bankin, Handelsbankenin, Säästöpankin, POP Pankin ja S-Pankin tileille (ma-su klo 08.00-22.00)\n21.1% *Todellinen vuosikorko 21,1% - 98,8%.\nEi Laina siirretään tilille 1-3 vuorokaudessa pankista/hakuajasta riippuen.\n30vrk ilman korkoa\n8.9% *Todellinen vuosikorko 210,78% - 706,42%\n30 päivää - 8 vuotta\nKyllä Siirto muutamassa minuutissa seuraaville tileille: Nordea, Osuuspankit, Danske Bank, Aktia, paikalliset Osuuspankit, Säästöpankit ja S-Pankki (ma-su klo 08.00-22.00)\n8% *Pienlainan nimelliskorko on 30 %, todellinen vuosikorko tyypillisesti 48,90 %.\n3 kk - 3 vuotta\nKyllä Lainapäätös 3 minuutissa, lainan siirto heti (ma-su klo 07.00- 23.00)\nLainaa 200€ - ei korkoa\n50% *Todellinen vuosikorko 50,00 %.\n2 kk - 1 vuotta\nKyllä Ege.fi Express -palvelulla laina tilille 30 minuutissa (ma-su klo 07.00-23.00)\n24.5% *Nimelliskorko 24,5%-39%, todellinen vuosikorko max. 77,02%.\nKyllä Laina heti tilille seuraaviin pankkeihin: Nordea, Danske Bank, OP, Säästöpankki, Ålandsbanken, Handelsbanken, Tapiola Pankki ja Paikallisosuuspankit (ma–pe klo 07.00–22.00, la-su klo 09.00-21.00)\n* Sivustomme listaa lainojen todelliset korot ja lainoihin liittyvät korkokustannukset, mutta huomaathan, että lainanantajan omilta sivuilta löytyvät ehdot pätevät. Katso valitsemasi lainan korkoesimerkki lainasopimuksesta hakemisen yhteydessä. Cashloans.nu ei ole vastuussa sivustomme korkotietojen ja lopullisten korkosummien välisistä eroista.\nMitkä ovat uusimmat lainanantajat 2019?\nVuoden 2018 aikana Suomen markkinoille ilmestyi lähes kymmenen uutta lainanantajaa, jotka tarjoavat joustoluottoa ja kertalainoja. Muutama uusi lainayritys tarjoaa kuluttomia tai korottomia ensilainoja, jolloin saat ensimmäiset 30-60 vuorokautta ilman nosto- tai korkokuluja.\nJos haluat nähdä kaikki uudet lainat yhdellä kertaa, katso sivustomme päivitetty lista.\nOsa lainanantajista siirtää rahat hakijan tilille heti sopimuksen hyväksymisen jälkeen (mikäli lainanantajan asiakaspalvelu on avoinna), mutta suurempien lainojen siirrossa voi mennä 2-3 pankkipäivää. Jos lainanantaja käyttää samaa pankkia kuin sinä, rahat siirtyvät tilillesi jopa 10 minuutissa. Esimerkiksi Nordean ja Osuuspankin tileille lainan saa nopeasti useimmilta lainanmyöntäjiltä.\nLöydät sivustoltamme kaikki 36 lainayritystä, jotka myöntävät lainaa heti - katso koko lista.\nMitkä ovat perusvaatimukset?\nLainanantajat saavat tuottonsa lainojen koroista, jotka lasketaan prosentuaalisesti jokaisesta lainasummasta ja lisätään kuukausittaisiin lyhennyksiin. Korko voi vaihdella suuresti eri rahoittajien välillä ja lisäksi lainanottajalta voidaan periä avausmaksu tai tilinhoitomaksuja. Joustoluottoa ottaessasi taas jokaisesta nostosta peritään tavallisesti nostomaksu, ellei kyseessä ole kuluton ensilaina. Lainahakukoneen avulla voit selvittää hinnat, avausmaksut, korot ja nostokulut.\nCashloans toimii yhteistyössä 80+ rahoituslaitoksen kanssa. Joukossa ovat mm. Ferratum, Omalaina, Suomilimiitti, Vivus ja Haenyt.fi. Arvosteluistamme löydät tarkemmat tiedot jokaisesta lainapalvelusta erikseen. Poistamme sivustoltamme pankit, joista suomalaisilla on huonoja kokemuksia ja listaamme vain lainanantajat, jotka täyttävät meidän sekä sivustomme vierailijoiden vaatimukset.\nLaina maksetaan takaisin kuukausittaisilla lyhennyksillä. Lainanantaja lähettää laskun sähköpostitse tai tavallisella postilla. Lasku sisältää maksettavan summan, jonka voi siirtää useimmissa tapauksissa verkkopankin kautta. Lyhennyksiin sisältyy lainaerän lisäksi korko sekä mahdollisesti myös tilinhoitomaksu, avausmaksu ja/tai nostokulut.\nSivustomme Lainahakukone , joka listaa kerralla kaikki sopivat lainat sekä korot, joten voit valita itsellesi edullisimman lainan kaikista pankeista ja lainayrityksistä.\nLaita hakukoneeseen haluamasi lainasumma sekä toivomasi kriteerit ja klikkaa ”Näytä tulokset” – näet kaikki ehtoisi sopivat lainatarjoukset yhdellä kertaa. Lainakustannuksia vertaillessa muista huomioida lainojen todellinen vuosikorko, ei pelkästään lainan nimelliskorko.\nYleisimpiä lainatyyppejä ovat joustoluotot ja tavalliset yksityislainat (ilman vakuuksia) aina 50 000€ asti. Suurempia lainoja otetaan yleensä asunnon tai auton hankintaa varten, mutta joustoluotto sopii arkisempiinkin menoihin.\nMyös pikavipit ovat suosittuja edelleen: takaisinmaksuaika on lyhyt ja siten kulujakaan ei ehdi kertyä. Jokainen lainaa rahaa omista yksilöllisistä syistään, joita lainanantajat harvemmin utelevat – tärkeintä on se, että laina maksetaan takaisin.\nLuottotiedoissa näkyvät maksuhäiriömerkinnät estävät lainan saamisen useimmissa tapauksissa. Lainanantajat tyypillisesti tarkistavat hakijoiden luottotiedot Bisnode Finland Oy:n tai Suomen Asiakastieto Oy:n kautta ennen lainan myöntämistä. Mikäli luottotiedoissasi on merkintöjä, joudut todennäköisesti odottamaan niiden vanhenemista (2-5 vuotta).\nJos sinulla on maksuhäiriömerkintöjä, lue lisää vaihtoehdoistasi täältä.\nMikä on pienin lainakorko tällä hetkellä?\nJuuri nyt alhaisin kuukausikorko löytyy Omalainalta (todellinen vuosikorko alkaen 4,19%) ja Limiitiltä (kuukausikorko 1,99%). Huomaa, että kuukausikorolla, vuosikorolla ja todellisella vuosikorolla voi olla suuri ero. Korko perustuu lainanantajan ennakolta antamiin korkoarvioihin, mutta lainanhakijan luottoluokitus ja maksukyky voivat vaikuttaa koron lopulliseen suuruuteen.\nUudet lainat 2019\nViikonloppulainat (29 kpl.)\nYksityislainat (28 kpl.)\n100 €200 €300 €400 €500 €\n1000 €1500 €2000 €2500 €3000 €\n4000 €5000 €10 000 €15 000 €50 000 €\nCashloans.nu käyttää evästeitä. Jatkamalla vierailuasi sivustollamme hyväksyt evästeiden käytön.


Mökillä osa 1 - Fit you too!\nHeipähei rakkaat lukijani ja pahoittelut muutaman päivän hiljaiselosta…\nOlen nimittäin tämän viikon aikana täysin mökkihöperöitynyt tai vähintäänkin mökkeytynyt :).\nMaanantaina heti kun olimme käyneet tarkistamassa, että pikku-hurri osoittaa elonmerkkejä suuntasimme vanhempieni kesämökille Itä-Suomeen. Varmasti lähes jokainen teistä on joskus kuullut paikkakunnasta nimeltään Rääkkylä, onhan se yksi Suomen tunnetuimmista kaupungeista…\nAi niin, tämähän ei ole kaupunki. No mut hei on täällä Kihaus-festari! Ai ei vieläkään soita kelloja? Kai te nyt kansanmusiikista diggaatte??\nNo siis oli miten oli, olemme nyt suorittaneet syvällistä rentoutumista täällä konkreettisesti keskellä ei mitään. Olenkin kuluneen viikon aikana tehnyt lähes kaikkea, jota mökillä nyt yleensä kuuluukin tehdä. Kokosin tähän pienen listan:\n– Olen saunonut puulämmitteisessä saunassa ja uinut järvessä lukemattomia kertoja (vesi ei todellakaan ollut kovin lämmintä…)\n– Olen kalastanut mato-ongella. Homman teki tosin hankalaksi se, että nuorempi koiramme koitti koko onkimisen ajan syödä onkea! Sain kuitenkin ehkä peukalon kokoisen ahvenen.\n– Olen kalastanut myös uistimella. Opin heittämään uistinta jo viiden vanhana ja tunnistan eri ”kuvat” toisistaan, koska isäni ilmeisesti olisi halunnut, että olisin ollut poika ja kiinnostunut kalastuksesta. En saanut tällä kerralla kalaa.\n– Olen ottanut aurinkoa ja polttanut lievästi selkäni koska nukahdin laiturille (joka kesän vakio!)\n– Olen syönyt uusia perunoita ja silliä.\n– Olen pissannut enimmäkseen kyykyssä. On täällä myös ulkohuussi.\n– Olen lukenut tiiliskiven kokoista romaania.\n– Olen pitänyt viimeksi kelloa kädessä maanantaina.\n– Olen poiminut marjoja. Siis ennenhän mä inhosin marjastamista! Nyt vain harmittelen, kun mustikat eivät ole vielä kypsiä…\nRahkasta ei sovi luopua mökilläkään! Sen kaveriksi vähän itse poimittuja metsämansikoita. Maistus varmaan sullekkin!\n– Olen kulkenut toinen toistaan rumemmissa asukokonaisuuksissa.\n– Olen tappanut ainakin tuhat itikkaa ja raapinut noin sataa itikanpuremaa!\n– Olen syönyt äidin tekemää mansikkakakkua, tosin kohteliaisuudesta, koska en pidä mansikkakakusta.\nMitä jäi uupumaan? Nämä jäävät vielä seuraavaan mökkireissuun:\n– Moottoriveneellä ajaminen ja soutuveneellä soutaminen. Niin ja uistimen vetäminen, koska tähän mennessä olen vain heitellyt sitä… Se on hauska tunne kun moottorivene putputtaa ja yht äkkiä siima alkaa huutaa!\n– Muurinpohjalettujen paisto.\n– Kriketin pelaaminen. Siis se on se missä on ne portit ja eriväriset pallot. Vai onko se kroketti?\nKoiran omistajan paratiisi! Rekku aamulla mökistä pihalle ja ruokaa sopivin väliajoin :)!\nGrillit kuumaksi! En tosin välitä makkarasta…\nNämä edellämainitut toimenpiteet aijon suorittaa heti parin viikon päästä, kun olemme käyneet kaupungissa hieman sivistymässä. Ja kuuntelemassa viisaita Helsinkiläisiä, joilla on aina kiire.\nMikään superliikunnallinen mökkiloma tämä ei kyllä ole…Lähin sali on jossain huitsin nevadassa, mutta onneksi lenkkikengillä voi paikata kuntosalin puuttumisen jättämää aukkoa sielussa. Viikonloppuna tuli taas saatua lisämotivaatiota Nicolelta kehon omalla painolla tehtäviin harjoitteisiin ja mikäs sen parempi paikka kun kesämökki niiden toteuttamiseen. Aina kun ei tarvita jalkaprässejä ja käsipainosettejä nollasta sataan kiloon, että voi hikoilla.\nRaksalla voi myös hikoilla. Tosin pääsin vaan maalaushommiin. Siinä valmistuu pikku-hurrille huvila!\nTämä onkin sitten viimeinen päivä täällä maan korvessa ja sitten kulkevi lapsosen tie taas festaritunnelmiin. Hurri tällä kertaa hiukan nikotellen osallistuu, koska hänen mukaansa yksi festari kesässä on aivan riittävästi.. Itse en tietenkään missaa Ilosaarirockia, kuin erittäin painavasta syystä, kuten kuolema tai sen uhka. Hän saakin siis sinnitellä ainakin yhdet festarit vielä läpi.. 🙂 Viime vuodesta poiketen en aijo kuitenkaan valmistaa tällä kerralla erittäin hyväksi havaitsemaamme viinahyytelöä, joka kyllä makunsa ja etenkin salakuljetusmukavuutensa ansiosta ansaitsi täyden kympin! Joka vuosi on ollut tuo ikuinen viinan alueellesaanti ongelma, mutta itse olen siis yhtä ongelmaa köyhempi ihminen tällä kertaa!\nPalaan päivittelemään heti kun jotain järjellistä kerrottavaa taas on. Nyt ei valitettavasti putkahtele blogiin saliohjelmia taikka muuta punttikseen liittyvää lähiaikoina, mutta ehkä joskus on ihan kiva pitää pieni loma siitäkin touhusta ja keskittyä olennaiseen – eli kesään. <3\nYksi vastaus artikkeliin “Mökillä osa 1”\nheinäkuu 12, 2012 6:44 pm\nEn nyt kuulkaa tajua mikä tässä tökkii… Tuo valkoinen palkki täytyy maalata, jotta teksti näkyy. Joku viisaampi voi kertoa ratkaisun tähän ongelmaan…


Kuoleva Tähtien sota -fani sai katsoa uuden elokuvan ennakkoon\n06.11.2015 klo 12:10\nSyöpää sairastavan Daniel Fleetwoodin lääkärit uskoivat, että mies ei elä Star Wars: The Force Awakensin ensi-iltaan asti.\nAlkuperäisissä Tähtien sota -elokuvissa näytelleet Mark Hamill (vas.), Carrie Fisher ja Harrison Ford nähdään myös uudessa elokuvassa. ZUMAWIRE.COM/MVPHOTOS\nStar Wars: The Force Awakens tulee elokuvateattereihin joulukuussa. ZUMAWIRE.COM/MVPHOTOS\nLuke Skywalkerin roolin toistava Mark Hamill tuku ForceForDaniel-kampanjaa jakamalla twiitin uudelleen. SPLASH\nKuolemaisillaan olevan 32-vuotiaan Daniel Fleetwoodin viimeinen toive toteutui sittenkin. Syöpää sairastava mies on ollut 8-vuotiaasta asti Tähtien sota -fani ja hän on toivonut näkevänsä uusimman Tähtien sota -elokuvan Star Wars: The Force Awakensin. Hänelle annettiin heinäkuussa vain kaksi kuukautta elinaikaa, ja lääkärit uskoivat Fleetwoodin kuolevan, ennen kuin elokuva tulee teattereihin 18. joulukuuta.\nFleetwood yritti herättää Walt Disney Studiosin huomion sosiaalisessa mediassa käynnistyneellä ForceForDaniel-kampanjalla. Luke Skywalkeria näyttelevä Mark Hamill ja Finnin roolissa nähtävä John Boyega osoittivat aiemmin tukensa miehelle jakamalla viestiä eteenpäin sosiaalisessa mediassa. Nyt TMZ-sivusto uutisoi, että Fleetwoodin annettiin nähdä elokuva etukäteen.\nSivuston mukaan Walt Disney Studiosin johto vieraili Fleetwoodin kotona Texasissa keskiviikkona ja näytti hänelle leikkaamattoman version. Ennen vierailua ohjaaja J.J. Abrams ilahdutti fania puhelinsoitolla.\nAshley-vaimo kertoo TMZ:lle, että aviomies rakasti elokuvaa.\nKumpikaan ei voi kuitenkaan kertoa asiasta enempää, sillä molemmat joutuivat allekirjoittamaan vaitiolovelvollisuussopimuksen. Vaikka pari katsoi elokuvan omasta televisiostaan, se toistettiin Disneyn laitteilla. Turvatoimilla tuotantoyhtiö halusi varmistaa, että elokuva pääse leviämään ennen ensi-iltaa.\nStar Wars: The Force Awakens - traileri


Juice||: Hard Luck Audi B5 RS4\nAihe: Juice||: Hard Luck Audi B5 RS4 Ma 1 Heinä 2013 - 11:10\nMorjesta NPS-laudan väki!\nVihdoin uskalsin tulla kaapista ulos ja täräyttää tämän ajoneuvon tänne pällisteltäväksi.\nKyseessä siis kaikille varmasti tuttu B5 RS4 Avant vuosimallia 2000.\nAuton hankin 8.10.2011 ja nimi "Hard-luck" juontaa juurensa tuosta päivästä alkaneeseen ajanjaksoon.\nEuroja kilisi ensimmäisen 1,5 vuoden aikana pelkästään sen nipussa pitämiseen Risan paljastuttua nimensä mukaisesti risaksi. Tähän mennessä on käyty läpi kone ja vaihdelaatikko.. perän leviämistä odotellessa. Viime kesänä moottoria piristettiin Viper Tuningin softalla ja Milltekin rosteri-putkella. Muuten kokoonpano on lähestulkoon vakio.\nVasta viime talven vastoinkäymisten jälkeen pääsin keskittymään auton ulkoiseen olemukseen, johon eurot oli aiemmin tarkoitettu sijoittaa.\nEn jaarittele tälle foorumille enempää Risan kurjuuden vuosista vaan keskitytään siihen, mihin pitääkin.\nTälle kesälle sain vihdoin pitkään haaveilemat H&R coiloverit ja auto tipautettiin maata kohti. Pussitkin on ollut haaveissa, mutta lienee parempi jättää ne kauppojen hyllyyn tai auton perimmäinen kiireperhefarmarin tarkoitus kärsii. Äänentoistoa on pienesti päivitelty Rainbow-tuotteilla, kun Pirkkaa ei ollut saatavilla. Sisustaan päivitetty lähinnä viimeisimpänä tuore Littapohja-ratti. Plastidipillä on leikitty niin korissa kuin vanteissa. Vannekatrasta koristaa Rotiformit ja lisää tulee.\nSyksyn Hötsiin mennessä tulossa vielä jotain uutta ja talvivanteina toimiville Rotin NUE:illekin saadaan uusi pinta.\nTässä kuvassa auto on viime kesältä. Alla oli JAP3n entiset (nykyään palanneet jo takaisin kotiin) BBS LeMansit koossa 9,5"x19" ET32. H&R madallusjouset ja 25mm lätyt joka nurkassa.\nSeuraava kuva on tältä kesältä. Alla 10"x19" Rotiform SNA:t ET35 ja 25mm spacerit allround. Dipattu Blaze Oranssilla. Edelleen madallusjousilla.\nViime viikolla valmistunut uusi Dippi-kokeilu Blaze Pink. Alla vihdoinkin H&R Coiloverit.\nVielä yksi sisäruutu. Ratti mallia Audi Sport.\nKuvia voi ihmetellä täältä\nViimeinen muokkaaja, Juice|| pvm Ma 1 Heinä 2013 - 14:21, muokattu 2 kertaa\nAihe: Vs: Juice||: Hard Luck Audi B5 RS4 Ma 1 Heinä 2013 - 11:17\nAihe: Vs: Juice||: Hard Luck Audi B5 RS4 Ma 1 Heinä 2013 - 12:10\nKyl se vaan mielestäni vaatii sen 18'' allensa..\nAihe: Vs: Juice||: Hard Luck Audi B5 RS4 Ma 1 Heinä 2013 - 12:11\nVanteet vähän rauhallisemman värisiksi niin toimisi paljon paremmin.\nAihe: Vs: Juice||: Hard Luck Audi B5 RS4 Ma 1 Heinä 2013 - 13:56\nTää on kyllä livenä aivan tajuttoman messevä kapine et ei voi kun kumartaa. Dipatut vanteetkin toimii livenä hienosti nyt kun ei enää se vaaleansininen rotiform tarrakaan häiritse\nAihe: Vs: Juice||: Hard Luck Audi B5 RS4 Ma 1 Heinä 2013 - 14:14\nEi se ollut vaaleansininen Edellisessä värimaailmassa oli haettu Miami Dolphins värejä.\nAihe: Vs: Juice||: Hard Luck Audi B5 RS4 Ma 1 Heinä 2013 - 14:16\nVanteitten väri kyl oikeestaan sopii tähän.. Ei oo niin tylsä. 18" vanteet ja enemmän tonttiin niin paranis vaan!\nAihe: Vs: Juice||: Hard Luck Audi B5 RS4 Ma 1 Heinä 2013 - 17:14\nEniten kyllä häiritsee etten ole livenä nähnyt autoa. Härskit on värit ja uppoo meikäläiseen kybällä. Pitäs joskus malttaa pyöriä kaupungilla hieman, jos sattuisitkin vastaan.\nAihe: Vs: Juice||: Hard Luck Audi B5 RS4 Ma 1 Heinä 2013 - 17:17\nHärski kokonaisuus, mutta silti vaihtaisin kyllä vanteiden värin johonkin toiseen Clubi sivuilta olin vakoilivani, että vanteet menee vaihtoon? Oisko toi orkkis c-kasetti mankka aika vaihtaa samalla, jos ei oo jo vaihtunu ;D\nAihe: Vs: Juice||: Hard Luck Audi B5 RS4 Ma 1 Heinä 2013 - 17:39\nHyvä, että laitoit tästäkin tänne juttua. On luonnossa kuitenkin sen verta komea peli.\nNuo oranssit vanteet olivat mielestäni aika kamalat, mutta nykyiset ovat juuri nappiin.\nInnolla odotan mitä kaikkea saat RiSallesi tehtyä!\nAihe: Vs: Juice||: Hard Luck Audi B5 RS4 Ma 1 Heinä 2013 - 18:04\nTodella hyvännäköinen :cheers: Peilinkuoret korinväriin tai sitten kattokaiteet ja kuoret myös mustaksi?\nAihe: Vs: Juice||: Hard Luck Audi B5 RS4 To 29 Elo 2013 - 11:00\nJape oli käynyt napsimassa muutamia ruutuja pirssistä vanteiden nykyisellä värityksellä.\nUusien rillojen piti tulla Hötsiin mennessä, mutta 2 kertaa muuttui toimitusaika eivätkä kerkeä enää perille.. joten ei voi mitään.\nAihe: Vs: Juice||: Hard Luck Audi B5 RS4 Ke 19 Helmi 2014 - 20:30\nPäivitellääs tännekkin pitkästä aikaa, kun näköjään intoutunut viime vuoden elokuussa päivittelemään viimeksi.\nAutohan näytti viime vuoden Hötsissä tältä.\nEnsi kesälle oli tarkoitus valmistella SNA:iden tilalle hankitut IND:t johonkin aiemmista poikkeavaan konservatiivisempaan väriin.\nSyksyn ja talven aikana loppui hieman motivaatio auton suhteen. Nostin alustan ylös talveksi vammojen välttämiseksi ja maalautin Rotiformin NUE:t Candy-punaiseksi.\nOtin neuvoista vaarin ja teippautin ikkunalistat sekä kattokaiteet kiiltävän mustaksi. Samalla B ja C pilarit teipattiin 3M hiilikuitulook-teipillä. Pisteenä I:n päälle tilasin Ebaysta hiilikuituiset peilinkuoret.\nSitten leipoi kiinni..\nUlkolämpömittari alkoi keikkua plussan puolella ja jääratariehat oli riehuttu. Oli aika ottaa katse kesää kohti ja pistää kaikki suunnitelmat uusiksi.\nViime viikot olenkin sitten vääntänyt vannekauppaa ja sain Rotiformin NUE:t ja ensi kesälle ostetut IND:t myytyä taipaleelle. Hinku lippavanteisiin kävi sietämättömäksi ja bulkkimallin Rotien omistaminen rupesi vituttamaan..\nEnsi kesäksi on siis tulossa jotain harvinaista, mutta aiemmin Suomessa vaikuttanutta vannetta. Kiiltävää lippaa ja hillittyä väriä sekä herrasmies-luukkia.\nViimeisimpänä kohensin sisustan ilmettä vaihtamalla etujakkarat samanmallisiin nahka-alcantara-Recaroihin. Alcantaraosat ovat norsunluun väriset ja tarkoitus on vielä verhoiluttaa omat takanpenkkien keskiosat samalla materiaalilla.\nJos jotakin siis kiinnostaa kokomustat Recarot niin hollaback, täältä löytyy ylimääräisenä\nAihe: Vs: Juice||: Hard Luck Audi B5 RS4 To 20 Helmi 2014 - 17:06\nOisit vaan nuo Rotit pitäny koko talven. Kyl ne paljon paremmin istuivat kun nykyiset vanteet.\nAihe: Vs: Juice||: Hard Luck Audi B5 RS4 To 20 Helmi 2014 - 18:37\nEi oikeen omaa silmää miellyttäny nuo. Sama pilata halvempia vanteita lopputalvi, kun noillekkin jo uusi omistaja löytyi.\nAihe: Vs: Juice||: Hard Luck Audi B5 RS4 Su 23 Helmi 2014 - 18:05\nVeikkaus tulevista vanteista\nViimeinen muokkaaja, Pahvi pvm Su 23 Helmi 2014 - 19:34, muokattu 1 kertaa\nAihe: Vs: Juice||: Hard Luck Audi B5 RS4 Su 23 Helmi 2014 - 19:33\nAihe: Vs: Juice||: Hard Luck Audi B5 RS4 Ti 25 Helmi 2014 - 18:04\nAihe: Vs: Juice||: Hard Luck Audi B5 RS4 Ti 25 Helmi 2014 - 20:20\nMites tää vanhempi quattro, kuvaa siitä?\nAihe: Vs: Juice||: Hard Luck Audi B5 RS4 To 27 Helmi 2014 - 15:36\nOlisko tässä kuvassa tarpeeks fiilistä..\nAihe: Vs: Juice||: Hard Luck Audi B5 RS4 Ti 11 Maalis 2014 - 18:43\nEipäs se Urkki sitten herättänytkään täällä minkäänlaisia väristyksiä. Kommenttitulva on ainakin ollut huikea!\nTässäpä ne on ensi kesärengaskauden hankinnat pähkinänkuoressa:\nBrabus Monoblock III 9,5" x 19" ET35 (225/35-19 ContiSportContact 5P)\nAudi R8 OEM 10,5" x 18" ET52 (245/40-18 Pirelli P7)\nR8sit olivat hetken heräteostos ja hankin ne välikelin vanteiksi, mutta Brabuksista olin haaveillut jo pitempään.\nRapuset jää ainakin tulevaksi kaudeksi nykyiseen väriin. Lippoja olen jo aloittanut työstämään. Nämä kiekot istutetaan paikalleen eteen 30mm ja taakse 35mm lätyn turvin. R8sien kohdalla taas 30mm joka nurkkaan.\nLaittelen sovituskuvia kunhan kelit on pysyvästi plussan puolella. Pääsee tiputtamaan alustan ja ruuvaamaan R8sit alle kurakeleille.\nAihe: Vs: Juice||: Hard Luck Audi B5 RS4 Ke 12 Maalis 2014 - 13:18\nAihe: Vs: Juice||: Hard Luck Audi B5 RS4 Ke 12 Maalis 2014 - 14:19\nNo mää luulin että täällä on vaan jostain beefemmasta kuvia. Onhan tommonen kanttiaudi nyt miljoona kertaa hienompi :cheers:\nAihe: Vs: Juice||: Hard Luck Audi B5 RS4 Ti 1 Huhti 2014 - 20:00\nSemmonen siitä sitten välikelin vanteilla tuli. Alustaa pitää vielä ruuvata pari senttiä alemmas.\nMitä mieltä olette nyhtäisikö takaronkasta mallimerkinnänkin?\nAihe: Vs: Juice||: Hard Luck Audi B5 RS4 Ti 1 Huhti 2014 - 20:15\nKyllä risaan mallimerkinnät kuuluu, niin eteen kun taaksekin imo. Toki ilman merkkejä säästyy varmaan muutamilta liikennevaloissa vierelle tulevilta kaasuttelijoilta . Mitä vanteisiin tulee niin ei kyllä säväytä, liikkeessä varmaan toimii paremmin.\nAihe: Vs: Juice||: Hard Luck Audi B5 RS4 Ti 1 Huhti 2014 - 21:28\nLivenä kyllä toimi välikeli vanteet. Sen sentin kun nappaat alaspäin niin hyvä tuloo\nAihe: Vs: Juice||: Hard Luck Audi B5 RS4 To 5 Kesä 2014 - 22:28\nSiinä se olis kotteron kesäkuosi. Ekassa kuvassa näyttää että keulii, mutta kyllä se alusta ihan balanssissa on. Pitää vaan vielä päästä nipistämään autoa alemmas, mutta pohjaanlyöntikumit iski vastaan. Noissa H&R tolpissa ne kumit on melko reilut, joten pitänee sivaltaa niistä jonkin verran mittaa pois niin saa vietyä koria vielä pari senttiä alemmas.\nAihe: Vs: Juice||: Hard Luck Audi B5 RS4 To 5 Kesä 2014 - 23:34\nSiistit vanteet, mutta omasta mielestä ei tarpeeks "nopeet" vanteet tohon autoon. ajaisin kyllä silti.\nAihe: Vs: Juice||: Hard Luck Audi B5 RS4 Ma 16 Kesä 2014 - 22:32\nAika rikkoa viime viikkojen hiljaisuus.. NYT nimittäin alkaa kaislikoissa suhisemaan!\nTämä Risa sai nyt päällensä kerroksen hyttyspaperia ja teippauksesta vastaa Eteippi.fi.\nTaitanee olla suomen ainoa keltainen B5 RS4 ja tuo Averyn valmistama teippi osuu todella lähelle Audin Imola gelbiä.\nAihe: Vs: Juice||: Hard Luck Audi B5 RS4 Ma 16 Kesä 2014 - 22:37\nYksi sana... TÄYDELLINEN! Noi vanteet sopii ton värin kanssa ihan vitun hyvin. Pidä toi!\nAihe: Vs: Juice||: Hard Luck Audi B5 RS4


Olin kotipaikkakuntani kuoron, Vetelin Poikakuoron mukana syyskuun alussa konsertti matkalla Euroopassa. Matkalla esiinnyimme ja konsertoimme muunmuassa Belgiassa Brysselissä, sekä Saksassa Hampurissa, Trierissä ja Hannoverissa. Viimeksi mainitussa kaupungissa meillä oli tilaisuus esiintyä vuoden 2000 maailmannäyttelyn Suomen osastolla. Esitys koostui viuluin säestetystä kansanmusiikista. Esiintymisen lisäksi meillä oli kutsuvieraina mahdollisuus tutustua Suomen osastoon sekä alueella olleisiin muiden maiden osastoihin.\nSuomen osastolle rakennettu "paviljonki" oli ulkokuoreltaan puinen, joka oli suojattu - todennäköisesti perinteitä kunnioittaen - tervalla. Neliön muotoinen puurakennus kätki sisäänsä pienen palan kaunista Suomalaista koivumetsää. Koivut, kivet, sammalet ja kaikki muu mitä metsästä löytyi oli tuotu ehjinä kokonaisuuksina Suomesta ja istutettu paikalleen, aito suomalaisen koivumetsän tuoksukin oli saatu vangittua samaan laivalastiin. Kuitenkin ennen metsään sukeltamista meitä tervehti iloinen ja kaunis Suomi-neito. Muutenkin huomattavaa muiden maiden esittelytiloihin verrattuna oli se, kuinka iloinen ja palvelualtis suomalainen esitteli ja vastaili kysymyksiin luoden lämpimän ilmapiirin vierailijan iloksi.\nLasten taideteoksilla koristettu "aula" johdatti kohti suomalaisuutta. Sieltä löytyi muunmuassa lasten piirrustuksia ja lasten askartelema sauna, sekä puu, jossa lintuja esittivät iloisia soittoääniään visertävät matkapuhelimet. Lastenmaailmasta koivumetsän läpi siirryttiin toiseen kerrokseen rakennuksen toiselle puolelle. Tässä kerroksessa oli persoonallisesti esillä suomalainen design ja muoti. Kyseisessä kerroksessa oli vierailijoilla mahdollisuus ikuistaa oma käyntinsä kattoon asti hitaasti rullaavalle "tussitaululle". Jälleen koivumetsän halki toiselle puolelle rakennusta. Sisään tulon jälkeen sieraimiin tulvi pihkan tuoksu, käytävän seinät oli vuorattu ohuilla riu'uilla eli puunrungoilla. Jonon liike hidastui ja hiljeni, tuntui kuin jossain olisi lukenut että kulje hitaasti ja hiljaa. Mutta ei, eteen aukeni suomalaisen metsälammen rauhoittava näkymä. Suurella Valkokankaalle heijastetulla maisemalla näki ja kuuli joutsenen, sorsien, kalojen ja muiden eläinten liikkeen. Oli helppoa ajatuksissa palata kotoiseen suomeen kävellessä joustavalla alustalla, Joka loistavasti jäljitteli pehmeää sammalmaastoa, ja kuunnellessa luonnon ääniä. Ennen poistumista rakennuksesta saattoi maailmanmatkaaja ostaa muistoksi jotain perinteistä suomalaista käsityö osaamista.\nIlman että oli ehtinyt tutustua Suomen osastoon, saattoi päätellä sen suosion ympäroivistä jonoista, joita muiden maiden rakennuksien ympärillä ei ollut. Osaston maine sen hyvyydestä oli tavoittanut melko monen paikalle tulijan. Rakennus oli muutenkin sijoittunut maailmannäyttely alueella hyvin keskeiselle paikalle, joka oli tärkeää, kun ajatellaan että näyttelyalue kokonaisuudessaan kattoi n. 50 hehtaarin alueen. Suomen osaston loistavuutta saattaa myös päätellä 92 miljoonan kustannuksista, minkä rakennuksen ja näyttelyn aikaan saaminen on vaatinut.\n- Juha Arkkukangas -\nArtikkeli on julkaistu Kajaanin YO-lehdessä


Palvelumme kattaa voimalaitosten ja teollisuuden pyörivien koneiden sekä prosessilaitteiden kunnonhallinnan koko niiden elinkaaren ajan.\nSiihen kuuluvat kuntokatselmukset, -testit ja mittaukset. Erikoiskunnonvalvontajärjestelmiämme voidaan käyttää etävalvontaan, asiantuntijatukeen ja ongelman ratkaisuun.\nAsiantuntijaratkaisuissamme yhdistämme osaamista ja nykyaikaisen teknologian soveltamista kuten optisten kuitujen mittauksia, värähtely-mittauksia sekä sähköisiä ja termisiä mittauksia.\nValittavissanne on erilaisia palvelukokonaisuuksia. Kokonaispalvelupakettiin voidaan yhdistää elinjaksotuottojen ja - kustannusten hallintaa sekä kokonaisvaltaisen kunnossapidon ja luotettavuuskeskeisen kunnossapidon ohjelmat. Nämä ohjelmat voivat kattaa laitoksen tuotantolaitteistot kokonaan tai osittain.\nTurbiinilaitosten kunnonvalvontapalvelumme ovat yhdistelmä kunnonvalvontamittauksia, testejä ja tarkastuksia niin käytön aikana kuin tarkistushuolloissa ja revisioissa.\nAsiantuntijamme selvittävät rakenteissa olevat värähtely- tai väsymisongelmat ennen mahdollisia vaurioita mittaamalla, monitoroimalla ja analysoimalla rakenteiden osien käyttäytymistä. Palveluihimme kuuluvat mm. ODS (Operational Deflection Shape) analyysit.\nPalvelumme sisältää osaprosessien luokittelun, laitteiden priorisoinnin, kunnonhallintaohjelman suunnittelun sekä kunnonvalvontapalvelut rutiiniluontoisista tehtävistä vaativimpiin asiantuntijapalveluihin saakka. Palveluihimme kuuluvat mm. värähtelymittaukset kuntoanalyyseineen, esim. moottoreille, pumpuille, puhaltimille, vaihteille ja kuljettimille.\nGeneraattorilaitoksen kunnonvalvonta ja ennakoivan kunnossapidon avulla varmistetaan generaattorilaitosten tuotantokyky kaikissa käyttötilanteissa. Pystymme suorittamaan kaikki tarvittavat mekaaniset ja sähköiset kunnonvalvontamittaukset ja tarkastukset niin käytön aikana kuin revisioissakin.\nSähkömoottoreiden kunnonhallinta käynninaikaisen kunnonhallintapalvelumme konsepti sisältää oikosulkumoottorit, tahtimoottorit, tasavirta-moottorit sekä taajuusmuuttajakäyttöiset moottorit. Pystymme suorittamaan kaikki tarvittavat mekaaniset ja sähköiset kunnonvalvontamittaukset ja tarkastukset niin käytön aikana kuin seisokeissakin.\nSuorittamamme kuntoarviot, vika-analyysit ja vastaanottokokeet perustuvat monipuolisella kalustolla tehtäviin sähköisiin mittauksiin ja vankkaan kokemukseen.\nProsessisähköjärjestelmien palveluihin kuulu sähkön laadun määrityksiä teollisuudelle, verkkoyhtiöille sekä sähkön käyttäjille.\nKuituoptiset kunnonvalvontamenetelmät perustuvat optisen kuidun käyttöön anturina, jolla voidaan mitata mm. lämpötilaa, värähtelyä, venymää ja siirtymää sekä paikallistaa lämpö- ja nestevuotoja ja kuumia pisteitä.


Imuejektorit | Linde Healthcare\nMedieject II imuejektorit\nLaadukas Medieject II -imuejektori sopii kaikkiin käyttötilanteisiin. Hygieeninen yhden nupin muotoilu ja sisäänrakennettu mittari helpottavat laitteen puhtaanapitoa. Työympäristön parantamiseksi imuejektori on kehitetty toimimaan matalalla melutasolla ja suunniteltu minimoimaan kaasun kulutusta. Jokapäiväistä käyttöä helpottavat selkeät kaasumerkinnät ja lisäksi laitteesta on helposti havaittavissa onko se kytketty päälle vai ei.\nTuotetiedotteet Medieject II imuejektorit\nMS-32/MS-33 - Imuejektori\nImuejektori MS-33 toimitetaan varustettuna kiskopidikkeellä tai kiskoliittimellä, mikä mahdollistaa asennuksen seinäkiskoon. Pikaliitinkiinnitteisen imuejektorin MS-32 voi asentaa myös suoraan kaasunottoventtiiliin. Imutehoa on helppo säätää neulaventtiilin avulla. Ailpaine on helposti luettavissa etupuolelle asennetusta tyhjömittarista. Säädetty alipaine pysyy muuttumattomana kerta toisensa jälkeen ja edelleen, kun ejektori otetaan uudelleen käyttöön. Imuejektorissa on äänenvaimennin.


ELEVEN FINGERS: 1st of May\nMiulla on ollut aika juminen vapunpäivä, täällähän koko päivä ei ole juhla eikä mikään ja toisekseen oon ollut superväsynyt. Onneksi oli vapaata töistä, sillä nukahdin päikkäreille siihen aikaan kun olisin muuten mennyt töihin ja heräsin, kun työt olisivat loppuneet :-D Tarkoitus oli mennä pubiin seuraamaan USA-Suomi-lätkämatsia mutta uni vei voiton ja noh, eipähän tarvinnut luikkia sieltä kotiin häntä koipien välissä. Huono alku Suomella, toivottavasti tää häviäminen ei jää päälle!\nNyt kuitenkin nousen täältä sängynpohjalta, sillä ollaan lähdössä tyttöjen kanssa pubiin yksille. Jotenkin edes tulee siis tätä vappua juhlistettua! (Suunniteltiin Mian kanssa, että mentäisiin huomenna suomalaisten vappupiknikille. Sitten huomattiin, että kyseinen piknik oli viime lauantaina. Aha, se siitä :-D) Hyvät vapunloput kaikille! Miten te juhlitte?